Detsember 2015

Detsember 2015, kroonika 2015. aasta detsember algab teisipäeval ja lõpeb 31 ööpäeva hiljem neljapäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Belgias Brüsselis toimus Euroopa Liidu konkurentsivõime nõukogu istung, kus Eestit esindas haridus- ja teadusminister Jürgen Ligi. Belgias Brüsselis algas NATO liikmesriikide välisministrite kahepäevane kohtumine, kus osales ka Eesti välisminister Marina Kaljurand. Kohtumise keskne teema oli 2016. aasta NATO tippkohtumise ettevalmistamine. Jordani Läänekaldal juudi asundustes üritasid palestiinlased kahel korral rünnata nugadega juute. Mõlemal juhul õnnestus ründaja enne maha lasta, kui neil õnnestus kedagi vigastada. Poola president Andrzej Duda esitas riigi parlamendile seaduseelnõu varasema pensionireformi peatamiseks. Eelnõuga säilitataks kavandatud 67. eluaasta asemel meeste pensionile mineku vanusena 65., naiste puhul 60. eluaasta. Samuti esitas president parlamendile eelnõu maksuvaba miinimumi tõstmiseks. Saksamaa valitsus kiitis ametlikult heaks plaani liituda Prantsusmaa sõjaliste operatsioonidega äärmusliku islamiliikumise Islamiriik vastu. Türgi suurimas linnas İstanbulis plahvatas Bayrampaşa metroojaama lähistel metrooviaduktil plahvatas kohaliku aja järgi kell 17.15 torupomm. Plahvatuses sai vigastada 5 inimest, ühtlasi peatati selle tõttu linna metrooliiklus. Venemaal Moskvas algas 22. detsembrini kestev Eesti dokumentaalfilmide festival DocuFest. Eesti president Toomas Hendrik Ilves alustas kahepäevast töövisiiti Suurbritannias Londonis, kus ta esines muuhulgas ka kõnega rahvusvahelises strateegiliste uuringute instituudis. Eesti keskkonnaminister Marko Pomerants oli visiidil Soomes, kus osales Helsingis toimuval Soome lahe aasta lõpukonverentsil. Eesti välisministeeriumi kantslerina alustas tööd Rainer Saks. Eestis oli ametlikul visiidil Moldova terviseminister Ruxanda Glavan, kes kohtus siin oma Eesti kolleegi Jevgeni Ossinovskiga. Eestis alustas uus bussiettevõte SuperBus piletimüüki oma 14. detsembril tööd alustavale kolmele bussiliinile. Eestis tähistati Tartu Ülikooli kui rahvusülikooli 96. aastapäeva. Aastapäeva pidulikul aktusel kuulutati välja Rahvusmõtte auhinna laureaat, kelleks sai kirjanik Arvo Valton. Eesti Õdede Liidu kongressil valiti organisatsiooni uueks presidendiks Tiina Teder. Ameerika Ühendriikides California osariigis San Bernardinos ründasid Syed Rizwan Farook ja tema elukaaslane Tashfeen Malik tulirelvadega Farooki töökaaslasi, kes pidasid kohalikus konverentsikeskuses jõulupidu. Tulistamises hukkus 14 ja sai haavata 17 inimest. Sündmuskohalt põgenenud ründajad hukkusid hiljem samal päeval tulevahetuses politseiga. 5. detsembril võttis vastutuse rünnaku eest äärmuslik islamiliikumine Islamiriik. Belgias Brüsselis kiitsid NATO välisministrid heaks liitumiskutse esitamise Montenegrole. Brasiilia parlamendi alamkojas algatati menetlus president Dilma Rousseffi umbusaldamiseks. Euroopa rändekriis: Kreeka-Makedoonia piiril puhkesid taas kokkupõrked peamiselt Pakistanist pärit migrantide ja Makedoonia politsei vahel. Politsei oli sunnitud kasutama piiri loata ületada püüdnud migrantide vastu pisargaasi. Slovakkia esitas Euroopa Kohtule kaebuse Euroopa Komisjoni kehtestatud kohustuslike pagulaskvootide vastu, mille kohaselt peaks Slovakkia vastu võtma 802 pagulast. Hispaania konstitutsioonikohus kuulutas põhiseadusega vastuolus olevaks Kataloonia parlamendi otsuse, mille kohaselt sooviti 18 kuu jooksul alates otsuse vastuvõtmisest välja kuulutada iseseisev Kataloonia vabariik. Liibanoni parlamendis ebaõnnestus kvoorumi puudumise tõttu järjekordne katse riigile presidenti valida. Presidendivalimiste järgmine voor määrati 16. detsembriks. Suurbritannia parlament kiitis häältega 397:223 heaks Briti õhuvägede osalemise äärmusliku islamiliikumise Islamiriik vastastes sõjalistes operatsioonides. Transnistrias vabastati ametist peaminister Tatjana Turanskaja. Peaministri kohuseid asus täitma Maia Parnas. Türgi kaguosas toimunud rünnakutes ja tulevahetustes hukkus kokku 7 Türgi sõdurit ja 3 Kurdistani Töölispartei võitlejat. Lisaks sai kokkupõrgetes vigastada 10 inimest. Eestis teatas nädalalehe Eesti Ekspressi peatoimetaja Allar Tankler, et lahkub perekondlikel põhjustel jaanuaris 2016 ajalehe peatoimetaja ametist. Eesti Kunstimuuseumi Kadrioru lossis kuulutati välja ja anti üle Aadu Luukase missioonipreemia, mille pälvis dirigent ja Estonia Seltsi juhataja Arne Mikk. Eesti Teaduste Akadeemia autasustas Baeri medaliga akadeemik Richard Villemsit. Sihtasutuse Kultuurileht nõukogu valis oma uueks esimeheks Mart Meri. Ameerika Ühendriikide riigisekretär John Kerry külastas Küprose pealinna Nikosiat, kus ta kohtus nii Küprose Vabariigi presidendi Níkos Anastasiádisega kui ka Põhja-Küprose Türgi Vabariigi presidendi Mustafa Akıncıga. Ameerika Ühendriikide Senat kiitis häältega 52:47 heaks seaduseelnõu, millega lõpetatakse president Barack Obama tervishoiureformi (nn Obamacare'i) rahastamine. Eelnõu vastuvõtmine oli siiski vaid sümboolne samm, sest president on lubanud selle vetostada. Aserbaidžaani pealinnas Bakuus toimunud pressikonverentsil teatas Türgi peaminister Ahmet Davutoğlu, et jõudis Aserbaidžaani presidendi İlham Əliyeviga kokkuleppele Transanatoolia gaasijuhtme ennetähtaegses valmis ehitamises ja käiku andmises. Algsete plaanide kohaselt pidi gaasijuhe valmima 2018. aastal. Belgias Brüsselis toimus Euroopa Liidu justiits- ja siseküsimuste nõukogu istung, kus Eestit esindas justiitsminister Urmas Reinsalu. Belgias Brüsselis algas Euroopa Julgeoleku- ja Koostööorganisatsiooni liikmesriikide välisministrite kahepäevane kohtumine, kus osales ka Eesti välisminister Marina Kaljurand. Peamise teemana arutati kohtumisel Ukraina relvakonfliktiga seotud küsimusi. Euroopa rändekriis: Kreeka-Makedoonia piiril jätkusid teist päeva kokkupõrked migrantide ning Kreeka ja Makedoonia politseijõudude vahel. Rahutuste ajal hukkus üks 22-aastane Marokost pärit mees, kes sai raudteele sattununa surmava elektrilöögi. Kreeka pöördus samal päeval ühtlasi kriisiabi saamiseks Euroopa Liidu poole. Läti Seim kiitis heaks rahvuslikule lennufirmale airBaltic 80 miljoni euro suuruse laenu andmise riigieelarvest. Seišellidel algasid kolm päeva kestnud presidendivalimised. Kuna esimeses voorus võitjat ei selgunud, korraldatakse 16. detsembril valimiste teine voor, kus osalevad 47,76% häältest kogunud James Michel ja 33,93% häältest kogunud Wavel Ramkalawan. Serbias Belgradis kohtusid Türgi välisminister Mevlüt Çavuşoğlu ja Venemaa välisminister Sergei Lavrov. Tegemist oli kahe riigi valitsuse esindajate esimese kohtumisega pärast Venemaa sõjalennuki allatulistamist Türgi kohal 24. novembril, kuid mingi pingeleevenduseni kahe riigi suhetes ei jõutud. Suurbritannia õhuväed alustasid Süürias rünnakuid äärmusliku islamiliikumise Islamiriik positsioonidele. Venemaa president Vladimir Putin pidas parlamendi mõlema koja ees oma traditsioonilise aastakõne, milles rõhutas vajadust luua Ühinenud Rahvaste Organisatsiooni egiidi all rahvusvaheline terrorismivastane rinne, süüdistas Türgi võime terrorismi toetamises ja lubas Türgile kehtestada täiendavaid sanktsioone. Eesti valitsus kiitis heaks politseimissiooni jätkamise Sloveenias kuni 2015. aasta lõpuni. Missiooni koosseisu jäeti aasta lõpuni 15 politseiametnikku, selle jaoks eraldati valitsuse reservfondist 67 248 eurot. Eesti valitsus kiitis heaks rahandusminister Sven Sesteri ettepaneku nimetada järgmiseks viieks aastaks rahandusministeeriumi kantsleriks ka seni seda ametit pidanud Veiko Tali. Tallinna Mustpeade majas toimus Eesti kaitse- ja julgeolekutööstuse aasta foorum, millel osalesid ka kaitseminister Hannes Hanso ja siseminister Hanno Pevkur. Narva linnavolikogu valis häältega 17:12 uueks linnapeaks senise linnavolikogu esimehe ja ka enne linnapeana töötanud Keskerakonna liikme Tarmo Tammiste. Tartus Dorpati konverentsikeskuses algas Kaitseväe Ühendatud Õppeasutuste sõja -ja katastroofimeditsiinikeskuse korraldatav rahvusvaheline konverents "Sõja- ja katastroofimeditsiin", kus osalesid valdkonna eksperdid 7 riigist. Egiptuse pealinnas Kairos heideti ühte restorani Molotovi kokteil: rünnakus hukkus 16 inimest ja veel 2 inimest sai vigastada. Julgeolekuametnike andmetel pani rünnaku toime hiljuti restoranist vallandatud töötaja. Gruusia president Giorgi Margvelašvili allkirjastas otsuse, millega võeti riigi endiselt presidendilt Mihheil Saakašvililt Gruusia kodakondsus. Otsuse aluseks oli Saakašvilile Ukraina kodakondsuse andmine mais 2015. Gruusia seadused ei võimalda topeltkodakondsust. Hiina president Xi Jinping lubas Johannesburgis toimunud Hiina ja Aafrika riikide koostööfoorumil, et tema valitsus eraldab Aafrika riikidele arenguabiks kokku 60 miljardit USA dollarit. Saksamaa parlament Liidupäev kiitis häältega 445:146 heaks Angela Merkeli valitsuse otsuse liituda sõjaliste aktsioonidega äärmusliku islamiliikumise Islamiriik vastu. Venemaal Peterburis ründasid automaatrelvadega relvastatud kurjategijad politseiautot. Rünnakus sai surma 1 politseinik, teine politseinik sai haavata. Autost rööviti suur rahasumma, kokku umbes 10 miljonit rubla. Eesti peaminister Taavi Rõivas on ringsõidul Valga maakonnas, mille raames külastab ta kohalikke ettevõtteid, kohtub kohalike omavalitsusjuhtidega ja annab üle maakonna parimate ettevõtete auhinnad. Tallinna Tehnikaülikoolis algas Põhjamaade suurim robotite võistlus Robotex. Tallinnas Eesti Näituste messikeskuses algas põhi- ja keskkoolilõpetajatele suunatud kahepäevane infomess Teeviit. Tallinnas Kultuurikatlas anti üle Eesti arhitektuuri aastapreemiad. Auhinnatseremoonial osales ka kultuuriminister Indrek Saar. Aserbaidžaanile kuuluval naftapuurtornil Kaspia meres süttinud tulekahjus sai surma 30 töölist. 33 töölist õnnestus puurtornilt edukalt evakueerida. Iraagi välisministeerium kutsus välja Türgi suursaadiku, et protesteerida Türgi vägede saatmise vastu Põhja-Iraaki Mosuli linna lähistele. Kuna väed sisenesid Iraagi territooriumile Bagdadi keskvalitsuse loata, nimetas Iraak toimunut vaenulikuks aktsiooniks. Liibüas allkirjastasid kahe omavahel konkureeriva parlamendi esindajad põhimõtete deklaratsiooni, mis peaks saama aluseks riigis kestva kodusõja lõpetamiseks. Lõuna-Korea pealinnas Seoulis avaldasid umbes 14 000 inimest meelt president Park Geun-hye tööturureformide vastu, aga ka kava vastu asendada erakirjastuste ajalooõpikud ühe keskse riiklikult toimetatud ja välja antud ajalooõpikuga, ning nõudsid talt ametlikku vabandust novembris toimunud põllumeeste ja ametiühinguliikmete meeleavalduse laialiajamise eest. Slovakkia peaminister Robert Fico alustas oma tagasivalimiskampaaniat 2016. aasta parlamendivalimisteks. Suurbritannias Londonis Leytonstone'i metroojaamas ründas noaga relvastatud mees inimesi, karjudes seejuures: "See on Süüria eest!" 1 inimene sai raskelt, 2 inimest kergelt vigastada. Politsei tegi šokirelva kasutades ründaja kahjutuks ja võttis vahi alla. Tšaadis ründasid neli naissoost enesetaputerroristi Koulfoua saart. Rünnakus hukkus vähemalt 15 ja sai vigastada 130 inimest. Tšaadi julgeolekuametkonnad süüdistasid rünnaku korraldamises äärmuslikku islamiliikumist Boko Haram. Armeenias toimus rahvahääletus põhiseaduse paranduste üle, mille eesmärk on piirata presidendi volitusi ning laiendada valitsuse ja parlamendi võimupiire. Burkina Fasos teatati, et septembrikuise ebaõnnestunud riigipöörde korraldajale, presidendi kaardiväe kindralile Gilbert Diendéréle on esitatud ametlik süüdistus president Thomas Sankara mõrvamises 1987. aasta riigipöörde ajal. Jeemenis Adeni lääneosas tappis enesetaputerrorist Adeni kubernerkonna kuberneri Ja‘far Muḩammad Sa‘adi. Kuberner hukkus, kui terrorist rammis lõhkeainega täidetud autoga kuberneri konvoid. Kreeka pealinnas Ateenas toimus marss 2008. aastal politsei tapetud teismelise Aléksandros Grigorópoulose mälestuseks. Rahumeelne marss lõppes aga vägivaldsete kokkupõrgetega osa meeleavaldajate ja politsei vahel, mille käigus loopisid meeleavaldajad politseinikke süütepommide, telliskivide ja marmoritükkidega. Politsei pidas kinni vähemalt 18 inimest. Prantsusmaal toimus kohalike valimiste esimene voor. Venezuelas toimusid parlamendivalimised. Valimistel saatis edu seniste opositsioonierakondade valimisliitu Demokraatliku Ühtsuse Ümarlaud, mis sai umbes 56% antud häältest ja 109 kohta 167-liikmelises parlamendis. Valimisaktiivsus oli umbes 74%. Eesti keskkonnaminister Marko Pomerants alustas kolmepäevast visiiti Prantsusmaal, et osaleda Pariisi kliimakohtumise üritustel. Belgias Brüsselis algas Euroopa Liidu ja euroala rahandusministrite kahepäevane kohtumiste sari. Eestit esindasid kohtumistel rahandusminister Sven Sester ja rahandusministeeriumi asekantsler Märten Ross. Belgias Brüsselis toimus Euroopa Liidu tööhõive, sotsiaalpoliitika, tervise- ja tarbijakaitseküsimuste nõukogu istung, kus Eestit esindas tervise- ja tööminister Jevgeni Ossinovski. Iisraeli peaminister Binyamin Netanyahu nimetas luureagentuuri Mossad uueks juhiks oma senise nõuniku riikliku julgeoleku küsimustes Yossi Coheni. Indias Mumbai peamiselt vaesema elanikkonnaga asustatud Kandivali äärelinnas asuvas laohoones puhkes tulekahju. Tuli levis laohoonest ka teistele hoonetele, tuues kaasa gassiballoonide plahvatusi ja hävitades umbes 100 hütti. Hukkus vähemalt 2 inimest, vigastatute arv on teadmata. Jordani Läänekaldal Hebroni linnas ründas palestiinlane noaga juudi meest ja haavas teda raskelt; julgeolekujõud lasid ründaja kohapeal maha. Alates 1. oktoobrist 2015 on palestiinlaste rünnakutes hukkunud 19 juuti ja 104 palestiinlast, kellest 65 on olnud vastutavad rünnakute täideviimise eest. Jaapan kosmoseagentuuri JAXA kosmosesond Akatsuki sisenes Veenuse orbiidile. Läti peaminister Laimdota Straujuma teatas oma tagasiastumisest. NATO peasekretär Jens Stoltenberg kinnitas Šveitsi ajalehes avaldatud intervjuus, et NATO välistab maavägede kasutamise äärmusliku islamiorganisatsiooni Islamiriik vastastes operatsioonides. Tadžikistani tabas 7,2-magnituudine maavärin, mille epitsenter asus 111 km Karakulist edelas. Maavärina tõukeid oli tunda ka Pakistanis ja India pealinnas New Delhis. Ungari pealinnas Budapestis tegi hädamaandumise Saksamaa lennufirmale Condor kuulunud reisilennuk Airbus A321, mis oli teel Berliinist Hurghadasse. Lennukile oli tehtud telefoni teel pommiähvardus, pärast lennuki maandumist ja reisijate evakueerimist läbiotsimisel lennuki pardalt lõhkekeha ei leitud. Venemaal Moskvas Tšistõje Prudõ piirkonna bussipeatuses toimus väike plahvatus, milles sai vigastada 3 inimest. Ilmselt oli tegemist huligaansusega; väike isetehtud lõhkekeha heideti bussipeatusse möödasõitnud auto aknast. Eestit külastas Rootsi kaitseväe juhataja kindral Per Micael Bydén, kes kohtus oma visiidi raames Eesti kaitseministri Hannes Hanso, XIII Riigikogu riigikaitse komisjoni esimehe Marko Mihkelsoni ja kaitseväe juhataja kindralleitnant Riho Terrasega. Eestis viibis ametlikul visiidil Rahvusvahelise Telekommunikatsiooni Liidu peasekretär Houlin Zhao. Eesti maaeluminister Urmas Kruuse alustas kahepäevast ametlikku visiiti Hiinas, kus tal olid kohtumised Hiina põllumajandusametnikega. Eestis teatas ajakirjandus president Toomas Hendrik Ilvese kihlumisest Ieva Kupcega. Kihlus leidis aset novembri keskpaigas. Ameerika Ühendriikide Esindajatekoda kiitis heaks täiendavate piirangute kehtestamise nende 38 riigi kodanikele, kes saavad Ameerika Ühendriike külastada viisavabalt. Edaspidi peavad nende riikide kodanikud, kes on viimase viie aasta jooksul külastanud Iraani, Iraaki, Sudaani või Süüriat, taotlema Ameerika Ühendriikidesse sisenemiseks viisat. Ameerika Ühendriikides vannutati Kentucky osariigi kubernerina ametisse vabariiklane Matt Bevin. Euroopa rändekriis: Austria alustas piirile Sloveeniaga 3,7 km pikkuse traataia rajamist migrantidevoo paremaks kontrollimiseks. Lõuna-Aafrika Vabariigis vabastas ülemkohus kautsjoni vastu algselt oma tüdruksõbra Reeva Steenkampi tahtmatus tapmises, hiljem aga tema mõrvas süüdi mõistetud sportlase Oscar Pistoriuse. Pistorius jääb kuni karistuse määramiseni aprillis 2016 elektroonilise järelevalve alla. Pakistani pealinnas Islamabadis algas kahepäevane Kesk-Aasia riikide konverents "Aasia süda" eesmärgiga toetada Afganistani rahuprotsessi. Konverentsi teisel päeval osaleb ka Afganistani president Ashraf Ghanī. Türgi välisministeerium teatas, et Türgi on vastavalt Iraagi võimude soovile peatanud vägede paigutamise Iraagi põhjaossa, kuid keeldus sinna juba saadetud vägede väljaviimisest. Väidetavalt osalevad Türgi väed seal äärmusliku islamiorganisatsiooni Islamiriik vastases võitluses. Eesti president Toomas Hendrik Ilves võttis vastu Ameerika Ühendriikide suursaadiku James Desmond Melville'i ning Bosnia ja Hertsegoviina suursaadiku Vesna Ćužići volikirjad. Eestis tehti teatavaks esimese Ants Orase nimelise kirjanduskriitika auhinna laureaat, kelleks sai Johanna Ross arvustuse eest Andrus Kasemaa romaanile "Minu viimane raamat". Eestis avaldati kirjanike nimed, kes peaksid hakkama aastatel 2016–2018 saama 1005 euro suurust kirjaniku kuupalka. Seitsmeliikmeline eksperdikomisjon valis kirjanikupalga saajateks Maarja Kangro, Indrek Koffi, Mihkel Muti, Jürgen Rooste ja Tõnu Õnnepalu. Afganistanis Kandahāris ründasid öösel islamiliikumise Ţālebān võitlejad linna lennujaama. Ligi ööpäeva kestnud tulevahetuses hukkus 37 ja sai vigastada veel 34 inimest. Ameerika Ühendriikide ajakiri Time nimetas oma aasta inimeseks Saksamaa liidukantsleri Angela Merkeli. Merkel on esimene selle tiitli saanud naine alates 1986. aastast, mil Time'i aasta inimeseks sai Filipiinide uus president Corazon Aquino. Brasiilia ülemkohus peatas riigi presidendi Dilma Rousseffi vastu parlamendis algatatud umbusaldusprotsessi. Kohus peab enne protsessi jätkumist andma hinnangu, kas umbusalduse läbiviimiseks loodud parlamendikomisjoni moodustamine oli seaduslik. Euroopa rändekriis: Saksamaa valitsus otsustas riiki saabuvate immigrantide jaoks luua spetsiaalse identiteedikaardi, mida hakatakse väljastama veebruaris 2016 ja mis peaks tagama parema kontrolli riiki saabuvate inimeste üle. Jordani Läänekaldal Hebroni linnas ründas palestiinlane noaga 2 juuti ja haavas neid; julgeolekujõud lasid ründaja sündmuskohal maha. Luksemburgis algas Euroopa Liidu arenguministrite kahepäevane mitteametlik kohtumine, millel Eestit esindas välisministeeriumi asekantsler Väino Reinart. Poola konstitutsioonikohus kuulutas põhiseadusega vastuolus olevaks mitmed novembris 2015 esitatud seaduseparanduse sätted, mis oleksid võimaldanud erakonna Õigus ja Õiglus valitsusel ametisse nimetada konstitutsioonikohtu uue presidendi. Saint Vincentil ja Grenadiinidel toimusid parlamendivalimised. Valimised võitis valitsev Ühinenud Tööpartei, mis sai 15-kohalises parlamendis 8 kohta. Ülejäänud 7 kohta sai opositsiooniline Uus Demokraatlik Partei. Šveitsi Liidukogu valis 196 poolthäälega 2016. aastaks liidupresidendiks erakonna FDP.Liberaalid liikme Johann Schneider-Ammanni. Tadžikistani parlamendi alamkoda kuulutas president Emomali Rahmoni "rahva juhiks" ja andis talle koos sellega eluaegse juriidilise puutumatuse. Türgi peaminister Ahmet Davutoğlu süüdistas Venemaad Süüria põhjaosas etnilise puhastuse läbiviimises. Türgi valitsusjuhi väitel püüab Venemaa piirkonnast välja ajada kohalikud türkmeenid ja sunni muslimid, et kaitsta oma sõjalisi huve. Eestisse saabus kahepäevasele ametlikule visiidile Ungari välisminister Péter Szijjártó, kes kohtub oma visiidi raames Eesti peaministri Taavi Rõivase ja välisministri Marina Kaljurannaga. Eesti kaitseminister Hannes Hanso avas Pärnu maakonnas uuendatud Kikepera harjutusvälja. Eesti siseminister Hanno Pevkur oli ringsõidul Valga maakonnas. Eesti tervise- ja tööminister Jevgeni Ossinovski alustas kahepäevast töövisiiti Saksamaa pealinnas Berliinis. XIII Riigikogu võttis häältega 58:40 vastu Eesti 2016. aasta riigieelarve, mille maht on 8,9 miljardit eurot. Võrreldes 2015. aasta eelarvega kasvas uue eelarve maht 4,2%. Rakveres pandi nurgakivi kohalikule kinomajale. Nurgakivi panemise tseremoonial osales ka Eesti kultuuriminister Indrek Saar. Ameerika Ühendriikides California osariigis Kerni maakonnas kukkus alla haiglasse teel olnud helikopter Bell 407. Kõik pardal olnud 4 inimest – piloot, meditsiiniõde, parameedik ja patsient – hukkusid. Argentina presidendi Cristina Fernández de Kirchneri volitused lõppesid vastavalt föderaalkohtu otsusele keskööl. Kuna uus president Mauricio Macri vannutati ametisse alles kell 12 päeval, täitis 12 tundi presidendi kohuseid senati esimees Federico Pinedo. Austraalia politsei vahistas varahommikuse reidi käigus 5 noormeest, keda kõiki kahtlustati terroriaktide ettevalmistamises. Neist noorim oli 15-aastane, teised varastes 20. eluaastates. Kahele neist esitati samal päeval ka süüdistus vandenõus valitsusasutuste ründamiseks. Bangladeshi võimud tühistasid kolm nädalat sotsiaalvõrgustikule Facebook kehtinud blokeeringu. Bosnia ja Hertsegoviinas teatas Serblaste Vabariigi valitsus, et lõpetab koostöö liitriigi kohtute, prokuratuuri ja politseiga. Valitsuse otsus oli vastuseks Bosnia ja Hertsegoviina politsei reidile Serblaste Vabariigi territooriumile 1990. aastatel kodusõja ajal toime pandud sõjakuritegude uurimiseks. Jõustumiseks vajab valitsuse otsus ka Serblaste Vabariigi parlamendi heakskiitu. Panama valimiskohus võttis endiselt presidendilt Ricardo Martinellilt juriidilise puutumatuse. Supermarketite keti omanikku, miljonär Martinellit süüdistatakse ametisoleku ajal siseinformatsiooni kasutamises äritehingute tegemisel. Põhja-Korea liider Kim Chŏng-un andis oma sõnavõtus mõista, et tema riik on valmistanud vesinikupommi. Ameerika Ühendriikide esindajad pidasid Kim Chŏng-uni väiteid ebausutavaks. Rootsi pealinnas Stockholmis ja Norra pealinnas Oslos toimus paralleelselt Nobeli auhindade üleandmistseremoonia. Eestis ei suutnud Tallinna Linnavolikogu vastu võtta 2016. aasta linnaeelarvet, sest Eesti Keskerakonda kuuluva saadiku Meelis Pai puudumise tõttu saalist kukkus läbi eelarve tulupoolel märkimisväärset rolli etendav eelnõu parkimistasude ulatuslikuks tõstmiseks alates jaanuarist 2016. Afganistani pealinnas Kabulis alustasid islamiliikumise Ţālebān võitlejad kell 18 ajal rünnakut Hispaania saatkonna juurde kuuluvale külalistemajale. Tulevahetus islamistide ja Afganistani julgeolekujõudude vahel kestis järgmise päeva varahommikuni. Hukkus 2 Hispaania julgeolekuametnikku ja 4 Afganistani politseinikku, teisel poolel 3 ründajat. Mitmed tsiviilisikud, nende seas ka saatkonna töötajad, said vigastada. Ameerika Ühendriikides teatasid keemiatööstuse gigandid Dow Chemical Company ja DuPont, et on jõudnud kokkuleppele kahe ettevõtte ühinemises. Tehingu koguväärtuseks on hinnanguliselt 130 miljardit USA dollarit. Burundi pealinnas Bujumburas ründasid relvastatud isikud mitmeid sõjaväeobjekte. Hiljem teatati, et kokkupõrgetes hukkus ligi 90 inimest. 79 hukkunut olid ründajad, veel 45 rünnakutes osalenud inimest peeti kinni. Gambia president Yahya Jammeh kuulutas oma riigi ametlikult islamiriigiks. Senise Gambia Vabariigi uueks ametlikuks nimeks sai Gambia Islamivabariik. Jaapani peaminister Shinzō Abe alustas ametlikku visiiti Indias. Visiidi üks eesmärke oli tõhustada kahe riigi kaitsealast koostööd. Jordani Läänekaldal Hebroni äärelinnas rammis palestiinlane sõiduautoga piiripunktis Iisraeli sõdureid; ründaja lasti sündmuskohal maha. Keegi rünnakus raskelt vigastada ei saanud. Türgi prokuratuur väljastas korralduse Ameerika Ühendriikides elava islamivaimuliku Fethullah Güleni ja 66 temaga seotud inimese vahistamiseks, keda süüdistatakse valitsusvastases tegevuses osalemises. 67 vahistamiskäsu alla kuuluvast isikust elavad 43 alaliselt välismaal. Ukraina Ülemraadas ründas parlamendiliige Oleg Barna Ülemraadas peetud kõne ajal peaminister Arseni Jatsenjukki, tõstes ta kõnepuldist lihtsalt maha. Selle peale puhkes saalis kaklus Jatsenjuki Rahvarinde ja Petro Porošenko Bloki Solidaarsus saadikute vahel. Eesti välisminister Marina Kaljurand oli visiidil Suurbritannias, mille raames avas ta Londonis Briti-Eesti Kaubanduskoja Londoni esinduse. Eesti Rahvusringhääling andis Tallinnas Mustpeade majas heliloojale Tõnu Kõrvitsale üle Aasta muusiku tiitli. Eesti Rahvusraamatukogus toimus iga-aastane kirjandusfoorum Paabeli raamatukogu. Riigikohus jättis jõusse ettevõtjale Neinar Selile madalamas kohtuastmes langetatud süüdimõistva otsuse, mille kohaselt rikkus ta Tallinna Sadama nõukogu esimehena Eesti Olümpiakomiteele (mille president ta samaaegselt oli) toetuse eraldamisel korruptsioonivastases seaduses kehtestatud toimingupiirangut. Samal päeval teatas Seli, et astus välja Eesti Reformierakonnast. Peaminister Taavi Rõivas leidis Riigikohtu otsust kommenteerides, et Seli peaks tagasi astuma ka Eesti Olümpiakomitee presidendi ametikohalt. Iraagis Bagdadis ja Basras avaldasid tuhanded inimesed meelt 150 Türgi sõduri paigutamise vastu riigi põhjaossa. Juba varem tingis Türgi sõdurite viibimine Iraagi territooriumil diplomaatilise konflikti kahe riigi valitsuste vahel. Lõuna-Korea ja Põhja-Korea kõrgetasemelised läbirääkimised lõppesid ühisdeklaratsiooni vastuvõtmiseta ja järgmisi kohtumisi pooled omavahel kokku ei leppinud. Poola pealinnas Varssavis avaldas ligi 50 000 inimest meelt peaminister Beata Szydło valitsuse vastu, kritiseerides valitsuse kava vahetada välja mitmed konstitutsioonikohtu kohtunikud. Meeleavaldajate hinnangul ohustab Poola valitsuse tegevus demokraatiat riigis. Prantsusmaal Pariisis toimunud ÜRO kliimamuutuste raamkonventsiooni konverentsil allkirjastasid seal osalenud 195 riigi esindajad Prantsusmaa välisministri Laurent Fabiuse esitatud kliimakokkuleppe kavandi. Saksamaal Berliinis kuulutas Euroopa Filmiakadeemia välja 2015. aasta Euroopa filmiauhinnad: parimaks filmiks tunnistati Paolo Sorrentino lavastatud "Noorus", parimaks lavastajaks Paolo Sorrentino, parimaks meespeaosatäitjaks Michael Caine ja parimaks naispeaosatäitjaks Charlotte Rampling. Saudi Araabias toimusid kohalikud valimised, kus esimest korda riigi ajaloos said valida ja kandideerida ka naised. Kokku osutus valituks 17 naist. Soomes Espoo linnas toimus raske liiklusõnnetus, kus põrkas kokku kaks bussi. Bussides oli kokku 51 inimest, neist 11 said õnnetuses vigastada. Süürias Homsi linnas haigla lähistel, valitsuse kontrolli all olevas piirkonnas toimus kaks plahvatust, milles hukkus kokku 16 inimest ja sai vigastada veel kümneid inimesi. Vastutuse rünnakute eest võttis äärmuslik islamiorganisatsioon Islamiriik. Venemaal Voroneži oblastis Alfjorovkas puhkes psühhoneuroloogiahaiglas hilisõhtul tulekahju, kus hukkus vähemalt 22 inimest ja 23 inimest said haiglaravi vajavaid vigastusi. Eesti kaitseväe juhataja Riho Terras avas Tallinna vanalinnas Šoti klubi hoovis Suurbritannia admirali Sir Edwin Alexander-Sinclairi büsti. Admiral Alexander-Sinclairi juhitud sõjalaevastiku eskaader toetas eestlasi Eesti Vabadussõjas aastatel 1918–1919. Brasiilia linnades avaldasid kümned tuhanded inimesed meelt, nõudes president Dilma Rousseffi ametist tagandamist. Presidenti süüdistatakse korruptsiooni sallimises ja suutmatuses elavdada majanduskasvu, kuid võrreldes varasemate sarnaste meeleavaldustega olid seekordsed väljaastumised märksa väiksema osavõtjate arvuga. Egeuse meril tulistas Venemaa sõjalaev Smetlivõi hoiatuslaske Türgi kalatraaleri suunas, mis oli sõjalaevaga kokkupõrkekursil ja muutis oma suunda alles pärast hoiatuslaskude tegemist umbes 500 meetrit enne kokkupõrget. Venemaa käsitles vahejuhtumit Türgi provokatsioonina ja kutsus sellega seoses välja Türgi sõjaväeatašee. Kesk-Aafrika Vabariigis toimus rahvahääletus uue põhiseaduse üle. Pakistani loodeosas, peamiselt šiiidi elanikkonnaga Parachinari linnas toimunud plahvatuses hukkus 24 ja sai vigastada 70 inimest. Vastutuse rünnaku eest võttis sunniitlik äärmusorganisatsioon Lashkar-e-Jhangvi. Poola pealinnas Varssavis toimus taas meeleavaldus, kus erinevalt eelmise päeva meeleavaldusest avaldati toetust peaminister Beata Szydło valitsusele. Ka sellel demonstratsioonil osales kümneid tuhandeid inimesi. Prantsusmaal toimus kohalike valimiste teine voor. 13 piirkonnast 7 piirkonnas võitis valimised parempoolne erakond Vabariiklased, 5 piirkonnas vasakpoolne Sotsialistlik Partei. Esimeses voorus edukalt esinenud populistlik immigratsioonivastane erakond Rahvusrinne ei suutnud saavutada võimu üheski piirkonnas. Saksamaal Leipzigis toimus paremäärmuslaste meeleavaldus ja sellele vastukaaluks korraldatud vasakäärmuslaste meeleavaldus. Erinevalt esimesest kujunes teine vägivaldseks ja viis kokkupõrgeteni politseiga, mille käigus sai vigastada 69 politseinikku ja kahjustati 50 politseiautot. Politsei oli sunnitud kasutama vägivallatsejate vastu pisargaasi ja veekahureid, 23 inimest peeti kinni. Eestis Jõgeval kuulutasid EELK peapiiskop Urmas Viilma ja XIII Riigikogu esimees Eiki Nestor välja üleriigilise jõulurahu. Eesti ettevõtlusminister Liisa Oviir alustas 18. detsembrini kestvat visiiti Keenias, et osaleda koos teda saatva ametkondadeülese delegatsiooniga Maailma Kaubandusorganisatsiooni ministrite konverentsil. Tallinnas anti Eesti Rahvusmeeskoori peadirigendile Mikk Üleojale üle Gustav Ernesaksa koorimuusika peastipendium suuruses 2015 eurot. Argentina põhjaosas Salta provintsis kihutas rehvi purunemise tõttu sillalt alla kuiva jõesängi piirivalvureid vedanud autobuss. Õnnetuses hukkus 43 ja sai vigastada 8 inimest. Belgias Brüsselis algas Euroopa Liidu põllumajandus- ja kalandusnõukogu kahepäevane istung, kus kinnitati liikmesriikidele 2016. aastaks eraldatavad kalapüügikvoodid. Eesti ministri tasandil kohtumisel esindatud ei olnud. Belgias Brüsselis toimus Euroopa Liidu välisasjade nõukogu istung, kus osales ka Eesti välisminister Marina Kaljurand. Kohtumise kesksed teemad olid Euroopa Liidu idapartnerlus, olukord Liibüas ja Iraagis ning terrorismivastane võitlus. Lisaks kohtus minister Kaljurand ka oma Türgi kolleegi Mevlüt Çavuşoğluga. Burundi pealinnas Bujumburas algas kohtuprotsess 28 inimese üle, kes üritasid 2015. aasta mais korraldada riigipööret president Pierre Nkurunziza kukutamiseks. Colombia valitsuse ja vasakpoolse relvarühmituse FARC esindajad jõudsid rahuläbirääkimistel kokkuleppele kodusõja ohvritele reparatsioonide maksmise tingimustes ja korras. Iisraelis Jeruusalemmas rammis 21-aastane palestiinlane sõiduautoga bussipeatuses juutidest jalakäijaid, vigastades 11 inimest. Läheduses viibinud turvamees ja relvastatud tsiviilisik lasid ründaja kohapeal maha. Kanadas astus Newfoundlandi ja Labradori peaministrina ametisse Dwight Ball. Kesk-Aafrika Vabariigis Kaga-Bandoro linnas kuulutas mässuliste juht Noureddine Adam välja autonoomse Logone Vabariigi, teatades ühtlasi, et ta ei tunnista parlamendivalimiste tulemusi ja seab kaugemaks sihiks täieliku iseseisvuse saavutamise. Leedus Vilniuses algas Baltimaade kaitseministrite kahepäevane kohtumine, kus osales ka Eesti kaitseminister Hannes Hanso. Türgi alustas oma sõdurite väljaviimist Iraagi põhjaosas Mosuli lähedal asuvast sõjaväebaasist. Iraagi võimud olid seda korduvalt nõudnud ja esitanud Türgi peale kaebuse ka Ühinenud Rahvaste Organisatsioonile. Eesti peaminister Taavi Rõivas osales Leedu pealinnas Vilniuses toimunud Balti Ministrite Nõukogu kohtumisel. Kohtumisel arutati Baltimaade julgeoleku ja transpordiühendustega seotud küsimusi. Samuti osalesid kolme Balti riigi peaministrid Rootsi–Leedu elektritrassi NordBalt ja Poola–Leedu elektritrassi LitPol avamisel. Eestis kuulutas Liberalismi Akadeemia Aasta liberaaliks 2015 õppejõu ja endise poliitiku Siim Kallase. 2016. aasta Ameerika Ühendriikide presidendivalimised: Nevadas Las Vegases toimus Vabariikliku Partei presidendikandidaatide viies avalik valimisdebatt, mille korraldas ja kandis üle telekanal CNN. Debatile oli kutsutud 9 kandidaati. Ameerika Ühendriikide riigisekretär John Kerry kohtus Venemaal Moskvas Venemaa presidendi Vladimir Putini ja välisministri Sergei Lavroviga, et arutada Süüria rahuprotsessiga seotud küsimusi. Kui muus osas hindasid osapooled kohtumist tulemuslikuks, siis Süüria presidendi Bashār al-Asadi tulevase rolli osas kokkulepet ei saavutatud. Brasiilia politsei korraldas läbiotsimise korruptsioonis kahtlustatava parlamendi alamkoja esimehe Eduardo Cunha ja turismiministri Henrique Eduardo Alvesi ja veel mõne poliitiku kodudes. Euroopa rändekriis: Euroopa Komisjon avalikustas meetmete paketi Euroopa Liidu välispiiride ja Schengeni viisaruumi efektiivsemaks kaitsmiseks. Ühe ettepanekuna soovitas komisjon luua ka Euroopa Liidu ühise piiri- ja rannikuvalve. Jaapani ettevõte Sumitomo Mitsui Financial Group teatas, et omandab 4,8 miljardi USA dollari eest Ameerika Ühendriikide kongolomeraati General Electric kuuluva finantsettevõtte GE Capital liisinguportfelli Jaapanis. Jeemenis jõustus seitsmepäevane relvarahu Saudi Araabia juhitava sõjalise koalitsiooni ja šiiitidest mässuliste vahel. Ühtlasi algasid samal päeval Šveitsis Genfis rahuläbirääkimised Jeemeni valitsuse ja mässuliste esindajate vahel. Paavst Franciscus kutsus maailma riike üles muutma migratsiooniseadusi, et efektiivsemalt pagulasi vastu võtta ja neid ühiskonda integreerida. Saksamaa õhujõud osalesid esimest korda islamistliku äärmusorganisatsiooni Islamiriik vastu korraldatud rünnakutes Süürias. Saudi Araabia teatas, et 34 islamiriiki on jõudnud kokkuleppele uue terrorismivastase koalitsiooni loomises. Uue koalitsiooni operatsioonide keskus rajatakse Saudi Araabia pealinna Ar-Riyāḑi. Venemaa president Vladimir Putin allkirjastas seaduse, mis lubab Venemaa konstitutsioonikohtul igal konkreetsel juhul otsustada, kas jõustada Venemaal rahvusvaheliste inimõiguste kohtute otsuseid või mitte. Eesti välisminister Marina Kaljurand alustas neli päeva kestvat visiiti Ameerika Ühendriikides, kus ta osaleb mitmetel rahvusvahelistel nõupidamistel ning kohtub Ameerika Ühendriikide abiriigisekretäri Victoria Nulandi ja aseriigisekretäri Anthony Blinkeniga. Eesti valitsus kiitis heaks raamdokumendi "Eesti e-tervise strateegia 2020", mis näeb muuhulgas ette arstiabile parema juurdepääsu tagamiseks haiglate ühise digiregistratuuri loomise. Eestis selgusid kirjastuse Pilgrim esimest korda korraldatud kirjandusvõistluse Bestseller võitjad. Ilukirjanduse žanris jäid esikohta jagama kolm teost – Helga-Johanna Kuusleri "Puhkus koomas", Marek Kahro "Näkid" ja Reelika Lootuse "Võetud ära". Tapal andis Pioneeripataljoni ülem major Vesse Põder pataljoni juhtimise üle kolonelleitnant Eero Teppile. Ameerika Ühendriikide kaitseminister Ashton Carter alustas Iraagi pealinnast Bagdadist oma visiiti Lähis-Ida riikides. Bagdadis kohtus ta Iraagis paiknevate Ameerika Ühendriikide üksuste komandöridega. Ameerika Ühendriikides tõstis Föderaalreservi Süsteem esimest korda peaaegu kümne aasta jooksul intressimäärasid veerandi protsendi võrra, kehtestades uueks intressimäärade vahemikuks 0,25–0,5 protsenti. Ameerika Ühendriikide valitsus kiitis heaks relvamüügipaketi Hiina Vabariigile, mille kogumaht on 1,83 miljardit USA dollarit. Paketi raames müüakse Hiina Vabariigile kaks fregatti, tankitõrjerakette, amfiibsõidukeid ja muud sõjalist varustust. Hiina Rahvavabariik mõistis kavandatava tehingu teravalt hukka. Austraalia suurimat linna Sydneyt tabas tromb, mille tuulte kiirus ulatus 200 km/h ja millega kaasnes tugev rahe. Tromb häiris lennuliiklust, lõhkus majade katuseid ja elektriliine ning põhjustas äärelinnades üleujutusi. Inimohvreid loodusnähtus siiski ei põhjustanud. Belgias Brüsselis toimus Euroopa Liidu keskkonnanõukogu istung, kus osales ka Eesti keskkonnaminister Marko Pomerants. Kohtumise eesmärk oli leppida kokku ühises lähenemises õhusaasteainete riiklike heitkoguste vähendamise direktiivi eelnõule. Brasiilia ülemkohus andis parlamendile loa jätkata president Dilma Rousseffi vastu algatatud umbusalduse menetlemist. Liibanoni parlamendis kukkus kvoorumi puudumise tõttu läbi presidendivalimiste järjekordne voor. Valimised lükati edasi 7. jaanuarile. Põhja-Korea kohus mõistis alates 1997. aastast riigis humanitaarabiga tegelenud korea päritolu Kanada pastori Hyeon Soo-limi eluaegsele sunnitööle. Põhja-Korea võimud süüdistasid pastorit valitsusvastases tegevuses, muuhulgas ka vandenõus Põhja-Korea valitsuse kukutamiseks. Seišellidel algas presidendivalimiste kolm päeva kestnud teine voor. Valimised võitis napilt senine president James Michel, kes sai 50,2% antud häältest. Valimisaktiivsus oli 90,1%. Singapuri väinas põrkasid kokku Antigua ja Barbuda lipu all sõitnud Taani kaubalaev Thorco Cloud ja Norra ettevõttele kuulunud kemikaale vedav tanker. Kohaliku aja järgi kell 20.14 toimunud õnnetuses sai kaubalaev raskelt vigastada ja vajus põhja, 6 selle meeskonna liiget jäi kadunuks. Soome parlamendis toimus umbusaldushääletus peaminister Juha Sipilä valitsuse vastu. Valitsus võitis hääletuse – selle umbusaldamist toetas 56 saadikut, valitsust usaldas 126 saadikut. Hääletuse kutsus esile rahandusministri Alexander Stubbi üks varasemaid sõnavõtte, milles ta esitas eksitavaid statistilisi andmeid uue riikliku registri loomise kohta. Eestis mõistis Tartu Maakohus omastamise ja võltsitud dokumendi kasutamise eest kaheks aastaks tingimisi vangi Mustvee endise linnapea Pavel Kostromini. Eesti siseministeerium kehtestas Eestis natsionaalsotsialismi propageerinud Soome kodanikule Risto Teinonenile viieks aastaks Eestisse sissesõidu keelu. Kaks päeva hiljem saadeti Eestis viibinud Teinonen riigist välja. Eesti Kunstnike Liit avaldas viie kunstniku nimed, kes hakkavad aastatel 2016–2018 saama 1005 euro suurust kunstniku kuupalka. 73 taotleja seast valiti kunstnikupalga saajateks Kaido Ole, Kris Lemsalu, Marge Monko, Mark Raidpere ja Anu Vahtra. Ameerika Ühendriikides vahistati seoses väärtpaberipettustega ravimifirma Turing Pharmaceuticals albaanlasest tegevjuht Martin Shkreli, kes oli varem kogunud kuulsust sellega, et tõstis septembris 2015 parasiitnakkuste ravimi Daraprim hinda pärast selle patendi omandamist umbes 5000 protsenti. Ameerika Ühendriigid ja Kuuba jõudsid kokkuleppele regulaarsete kommertslendude taastamises kahe riigi vahel. Vastavalt saavutatud kokkuleppele võivad Ameerika Ühendriikide lennufirmad teha ühes päevas kuni 110 edasi-tagasi lendu Kuuba vahel. Leppe jõustumine võib võtta administratiivsetel põhjustel aega kuni 90 päeva. Belgias Brüsselis algas Euroopa Ülemkogu korraline kahepäevane kohtumine, kus Eestit esindab peaminister Taavi Rõivas. Kreekas Thessaloníkis avati Eesti aukonsulaat. Eesti aukonsulina alustas seal tööd Efpraxia Avlogiari. Liibüa rivaalitsevate valitsuste esindajad allkirjastasid Marokos Ühinenud Rahvaste Organisatsiooni vahendusel koostatud leppe, mis näeb ette rahvusliku ühtsuse valitsuse moodustamise. Venemaa president Vladimir Putin pidas Moskvas traditsioonilise aastalõpu pressikonverentsi, mille keskmes olid riigi majandust, Venemaa sõjalist tegevust Süürias ja suhete jahenemist Türgiga puudutanud küsimused. Eesti justiitsminister Urmas Reinsalu alustas ametlikku kahepäevast visiiti Ukrainas, mille raames kohtub ta oma Ukraina kolleegi Pavlo Petrenkoga koostöö arendamiseks kohtusüsteemi ja e-lahenduste valdkonnas. Eestit külastas Rootsi elamumajanduse ja linnaplaneerimise minister Mehmet Kaplan, kes kohtus siin Eesti majandus- ja taristuministri Kristen Michaliga. Eestis pidas 2015. aasta viimase istungi XIII Riigikogu. Eestis Vana-Võidus toimunud noorte müürseppade konkursi "Jõulukellu" võitis Viljandi Kutseõppekeskuse õpilane Ralf Raaga. Tallinna Linnavolikogu võttis erakorralisel istungil vastu 2016. aasta linnaeelarve. Opositsioon boikoteeris volikogu istungit. Tallinna Toomkirikus toimus suur jõulukontsert Eesti Muusika- ja Teatriakadeemia saali ehituse toetuseks. Kontserdil kanti esimest korda Eestis ette Arvo Pärdi teos "Väike litaania". Pärast kontserti toimus ka toetusmarss Toompealt tulevase saalihoone krundile. Tartus autasustati Eesti Teadusagentuuri korraldatud üliõpilaste teadustööde riikliku konkursi võitjaid. Konkursi kaks peapreemiat suuruses 3600 eurot said Amsterdami Ülikooli doktorant Marii Paškov doktoritöö "Majandusliku ebavõrdsuse roll enesekesksete ja solidaarsete väärtushinnangute kujunemisel" eest ja Edinburghi Ülikooli doktorant Einar Pius doktoritöö "Paralleelsed kvantarvutused teooriast praktikani" eest. Ameerika Ühendriikides Chicago kesklinnas osales mõnisada inimest rahumeelsel protestimarsil, millega nõuti linnapea Rahm Emanueli tagasiastumist seoses politseivägivalla ja Chicago politsei tegevuse läbipaistmatusega. Bangladeshis Chittagongis toimus mereväebaasis plahvatus, milles sai raskelt vigastada 6 mereväelast. Plahvatus toimus palvuse lõpul mereväebaasi territooriumil asuvas mošees, sellega seoses vahistati 2 islamiäärmuslast. Belgias Brüsselis toimunud Euroopa Ülemkogu kohtumisel otsustati, et kõik Euroopa Liidu energiataristu projektid peavad edaspidi vastama energialiidu põhimõtetele, mille hulka kuulub ka energiatarneallikate mitmekesisus. Otsus peaks raskendama gaasitrassi Nord Stream 2 rajamist, mis suurendaks Euroopa Liidu sõltuvust Venemaa tarnitavast maagaasist. Euroopa Komisjoni president Jean-Claude Juncker esitas soovituse tühistada viisanõue Gruusia, Kosovo ja Ukraina kodanikele. Vastava ametliku ettepaneku teeb komisjon Euroopa Parlamendile 2016. aasta alguses. Iisraeli armee lasi Jordani Läänekaldal maha kaks palestiinlast. Neist üks üritas sõdureid autoga rammida, teine osales aga vägivaldsel meeleavaldusel, mille sõdurid laiali ajasid. Üks palestiinlane hukkus ka Gaza tsooni piiril toimunud vägivaldse meeleavalduse laialiajamise käigus. Rwandas toimus rahvahääletus põhiseaduse muutmiseks, millega kaotataks presidendile kehtestatud ametiaja piirangud. See võimaldaks senisel riigipeal Paul Kagamel kandideerida 2017. aastal presidendiks ka kolmandaks ametiajaks. Vatikan teavitas avalikkust kavatsusest kuulutada pühakuks heategevusega tegelenud nunn ema Teresa. ÜRO Julgeolekunõukogu kiitis ühehäälselt heaks nn teekaardi Süüria rahuprotsessi edendamiseks, mis näeb ette riigis relvarahu kehtestamise, läbirääkimiste alustamise ning umbes kahe aasta jooksul rahvusliku ühtsuse valitsuse ja vabade valimisteni jõudmise. Eesti kultuuriminister Indrek Saar ja riigihalduse minister Arto Aas olid ühepäevasel visiidil Narvas. Eesti Keskerakonna juhatus kinnitas erakonna esimehe Edgar Savisaare ettepanekul uuesti erakonna peasekretäriks kohtulikult karistatud Priit Toobali. Seoses peasekretäriks valimisega loobus Toobal kohast erakonna juhatuses ja juhatuse liikmeks sai Erki Savisaar. Eesti Paraolümpiakomitee kuulutas 2015. aasta parimateks sportlasteks kergejõustiklase Emilija Mannineni ja ujuja Kardo Ploomipuu. Aasta treeneriks valiti ujumistreener Õnne Pollisinski. Eesti Ringhäälingute Liit andis üle eetriajakirjaniku aastaauhinna Kuldmikrofon, mille 2015. aasta eest pälvis Reet Linna. Hispaanias toimusid parlamendivalimised. Valimised võitis ka seni võimul olnud Rahvapartei, mis pälvis 28,9% valijate toetuse ja sai 350-kohalises parlamendis 123 kohta; suurim opositsioonierakond Hispaania Sotsialistlik Töölispartei pälvis 22,2% valijate toetuses ja sai parlamendis 90 kohta. Valimisaktiivsus oli 73,2%. Iisraelis teatas oma tagasiastumisest naiste seksuaalses ahistamises kahtlustatav sise- ja asepeaminister Silvan Shalom. Saksamaal Baieri liidumaal Bayreuthi linna St. Johannise äärelinnas toimus armukadedudest ajendatud tulistamine, milles sai surma 2 ja vigastada 1 inimene. Pärast tulistamist sooritas tulistaja ka ise enesetapu. Sloveenias toimus rahvahääletus seaduse üle, mis oleks andnud samasoolistele paaridele õiguse abielluda ja lapsi adopteerida. Üle 63% referendumil osalenud inimestest hääletas seaduse vastu. Referendumil osales vaid veidi üle 36% hääleõiguslikest kodanikest. Türgi politsei ajas riigi suurimas linnas İstanbulis pisargaasi kasutades laiali sadade osavõtjatega meeleavalduse, millel protesteeriti julgeolekuoperatsioonide ja komandanditundide vastu peamiselt kurdidega asustatud Türgi kaguosas. Venemaal Volgogradis toimus ühes kortermajas võimas gaasiplahvatus, mille tõttu hoone osaliselt kokku varises. Plahvatuse ja varingu tõttu hukkus vähemalt 2 inimest, 11 inimest vajas haiglaravi. Eestis toimunud lühiraja ujumise meistrivõistlustel püstitas Kregor Zirk tulemusega 3.48,54 uue Eesti rekordi 400 meetri vabaltujumises. Sellega purustas Zirk ligi 36 aastat püsinud rekordi. 2016. aasta Ameerika Ühendriikide presidendivalimised: Vabariikliku Partei liige, Lõuna-Carolina osariiki esindav senaator Lindsey Graham teatas, et lõpetab oma valimiskampaania ja loobub pürgimast oma erakonna presidendikandidaadiks. Afganistanis Bagrami õhuväebaasi lähistel toimunud enesetapurünnakus hukkus 6 Ameerika Ühendriikide sõdurit. Enesetaputerrorist ründas Ameerika Ühendriikide sõdurite ja Afganistani politseinike patrulli, lisaks 6 hukkunule said veel 3 Afganistani politseinikku vigastada. Burkina Faso andis välja riigi endise presidendi Blaise Compaoré rahvusvahelise vahistamismääruse. Compaoréd süüdistatakse seotuses tema eelkäija Thomas Sankara mõrvaga 1987. aastal. Euroopa Liit pikendas 6 kuu võrra seoses Ukraina sõjalise konfliktiga Venemaale kehtestatud majandussanktsioone. Mali valitsus kuulutas seoses suurenenud islamistliku terrori ohuga välja kümnepäevase erakorralise seisukorra. Moldova president Nicolae Timofti tegi uue valitsuse moodustamise ülesandeks Ion Sturzale. Rootsi riiklik raudteefirma SJ AB teatas, et lõpetab jaanuarist 2016 reisirongiliikluse Rootsi ja Taani vahel. Otsus tehti vastusena Rootsi valitsuse otsusele, mis kohustab transpordiettevõtteid alates 4. jaanuarist 2016 kontrollima reisijate isikuid tõendavaid dokumente. Eestis valiti aasta arstiks traumakirurg Peep Talving. Ameerika Ühendriikides Florida osariigis Cape Canaverali õhujõudude baasis toimus pärast ligi pooleaastast lennupausi eraettevõtte SpaceX raketistart. Eesti aja järgi kell 3.29 teisipäeva öösel startinud kanderakett toimetas Maa-lähedasele orbiidile ettevõtte Orbcomm 11 sidesatelliiti. Kanderaketi Falcon 9 esimene aste pöördus umbes 10 minutit pärast starti tagasi ja maandus püstiselt maandumisplatsile, mis oli esmakordne kanderaketi edukas maandumine orbitaalsete lendude ajaloos. Ameerika Ühendriikide justiitsministeerium avaldas täiendatud nimekirja nendest Venemaa füüsilistest ja juriidilistest isikutest, kellele on seoses Ukraina sõjalise konfliktiga kehtestatud majandussanktsioonid. Bosnia ja Hertsegoviina politsei teatas, et vahistas reidide käigus 11 inimest, keda kahtlustatakse sidemetes islamistliku äärmusorganisatsiooniga Islamiriik. Euroopa rändekriis: Rahvusvaheline Migratsiooniorganisatsioon avaldas oma hinnangu, mille kohaselt saabus 2015. aastal Euroopa Liidu riikidesse üle 1 miljoni immigrandi. Võrreldes 2014. aastaga kujutas see kolme- kuni neljakordset immigratsiooni kasvu. India parlamendi ülemkoda kiitis heaks justiitsministeeriumi esitatud seaduseelnõu, millega alandati kriminaalmenetluse ea alampiiri 18. eluaastalt 16. eluaastale. Eelnõu esitamise ja vastuvõtmise tingis rahva pahameel juhtumi pärast, kus grupiviisilises, ohvri surmaga lõppenud vägistamises osalenud 17-aastane noormees pääses oma vanuse tõttu kohtu alla minekust. Ühtlasi ajendas uue seaduse vastuvõtmist üldine kuritegevuse kasv India noorte seas. India pealinna New Delhi Dwarka äärelinnas kukkus alla piirivalvele tellimuslendu teinud väikelennuk Beechcraft Super King Air. Lennuk kukkus alla peatselt pärast õhkutõusmist, hukkusid kõik pardal viibinud 10 inimest. Iraagi vägedel õnnestus tungida äärmusliku islamiorganisatsiooni Islamiriik kontrolli all oleva Ar-Ramādī linna kesklinna. Ar-Ramādī mitmed äärelinnad oli valitsusvägedel ja nende liitlastel õnnestunud juba varem tagasi vallutada. Kreeka parlament kiitis hilisõhtul heaks inimõiguste seaduse, mis legaliseeris muuhulgas ka samasooliste kooselu (tsiviilpartnerluse). Seaduse poolt hääletas 300-liikmelise parlamendi 193 liiget. Prantsusmaa siseminister Bernard Cazeneuve teatas, et Prantsusmaa politsei suutis ära hoida Orleansi kesklinnas sõjaväelaste ja politseinike vastu kavandatud terrorirünnaku. Rünnaku kavandamises kahtlustatuna peeti kinni kaks 20. eluaastates Prantsusmaa kodanikku. Gruusias teatas tagasiastumisest peaminister Irakli Garibašvili. Guineas teatas tagasiastumisest peaminister Mohamed Said Fofana. Horvaatia president Kolinda Grabar-Kitarović tegi uue valitsuse moodustamise ülesandeks Tihomir Oreškovićile. Iisraelis Jeruusalemmas ründasid kaks nugadega relvastatud palestiinlast tänaval juute, tappes 1 inimese. Iisraeli julgeolekujõud lasid mõlemad ründajad kohapeal maha, tulistamises hukkus juhusliku ohvrina lisaks veel 1 Iisraeli kodanik. India peaminister Narendra Modi alustas ametlikku visiiti Venemaal, mille eesmärk oli tihendada kahe riigi vahelist kaitsekoostööd. Visiidi esimesel päeval kohtus ta Moskvas Venemaa presidendi Vladimir Putiniga. Nigeri lõunapiiril Abadami linnas tapsid äärmusliku islamiliikumise Boko Haram võitlejad öise reidi käigus 2 sõdurit ja 3 tsiviilisikut. Poola endine president, Nobeli rahuauhinna laureaat Lech Wałęsa hoiatas, et uus Õiguse ja Õigluse valitsus on demokraatia Poolas ohtu seadnud ning kutsus üles läbi viima rahvahääletuse, mis sunniks valitsust korraldama ennetähtaegsed parlamendivalimised. Sloveenia valitsus esitas riigi endise presidendi Danilo Türki ÜRO peasekretäri kandidaadiks. Somaalia usuasjade ministeerium keelustas riigis jõulude ja uue aasta tähistamise. Tai peaminister Prayuth Chan-ocha teatas oma aastalõpukõnes, et tema juhitav sõjaväehunta kavatseb võimu tsiviilvalitsusele üle anda 2017. aastal ja on alustanud oma reformikava teise etapi elluviimist. Transnistria peaministriks nimetati Pavel Prokudin. Türgis İstanbuli Sabiha Gökçeni lennujaamas toimus öösel plahvatus, milles hukkus 1 inimene ja sai vigastada 1 inimene ning 3 lennukit. Plahvatuse võimalike põhjuste kohta ei andnud politsei esialgu mingit teavet. Venemaal andis kohus välja ärimees Mihhail Hodorkovski rahvusvahelise vahistamismääruse. Venemaa prokuratuur süüdistab Šveitsis elavat ärimeest Neftejuganski linnapea Vladimir Petuhhovi tapmise organiseerimises 1998. aastal. Venemaa Keskpank andis välja uue 100-rublalise rahatähe, mis on pühendatud Venemaa okupeeritud Krimmile, kujutades Krimmiga seotud kohti ning sümboleid. Venezuela ametist lahkuv parlamendi koosseis nimetas ametisse 13 uut ülemkohtu liiget. Kriitikute hinnangul oli tegemist parlamendivalimised kaotanud Sotsialistliku Partei katsega kindlustada ka tulevikuks oma kontroll riigi õigussüsteemi üle. Eestis avalikustati riigikantselei avaliku teenistuse tippjuhtide valiku komisjoni otsus, mille kohaselt valiti kaitseministeeriumi kaitsepoliitika asekantsleriks suursaadik Miko Haljas. Haljas asub asekantsleri ametisse 1. veebruaril 2016. Eesti Seeniorispordi ja Spordiveteranide Liit kuulutas esimest korda välja aasta seeniorsportlase. Auhinna pälvis 2015. aasta saavutuste eest maadleja Olev Kiirend. Bulgaaria türklaste erakond Liikumine Õiguste ja Vabaduste Eest tagandas ametist ja heitis enda ridadest välja erakonna esimehe Ljutvi Mestani, kes oli avaldanud toetust Venemaa hävituslennuki allatulistamisele Türgi õhujõudude poolt 2015. aasta novembris. Guinea president Alpha Condé andis armu 171 süüdimõistetule, teiste seas ka opositsioonipoliitikule Mamadou Oury Bah'le, kes kandis vanglakaristust president Condé väidetava mõrvakatse korraldamise eest. Jordani Läänekaldal toimus 3 vahejuhtumit, milles palestiinlased ründasid juute. Juudi asunduse lähistel haavas palestiinlane noaga 2 valvurit, teises vahejuhtumis üritas palestiinlane rünnata Iisraeli sõdurit kruvikeerajaga ja kolmandas vahejuhtumis püüdis palestiinlane Iisraeli sõdurile autoga otsa sõita. Kõik 3 ründajat lasti sündmuskohal maha. Lisaks avasid Iisraeli sõdurid Qalandia lähistel tule neid kivide ja süütepudelitega loopinud vägivaldsete palestiinlastest meeleavaldajate vastu, tappes 1 ja haavates veel 6 palestiinlast. Kesk-Aafrika Vabariigis lükati algselt 27. detsembrile kavandatud parlamendi- ja presidendivalimised edasi 30. detsembrile. Peaminister Mahamat Kamoun põhjendas edasilükkamist valimiste ettevalmistustööde venimisega. Nigeerias Anambra osariigis Nnewi linnas plahvatas gaasi mahalaadimisel gaasiveok. Hinnanguliselt võis hukkunuid olla 100 inimese ringis, võimud ametlikku hukkunute arvu ei avaldanud. Saudi Araabias Jīzāni linna haigla esimesel korrusel puhkes varahommikul tulekahju, milles said kahjustada esmaabi- ja sünnitusosakonnad. Hukkus vähemalt 24 ja sai vigastada 123 inimest. Türgi peaminister Ahmet Davutoğlu süüdistas opositsioonierakonna Rahvaste Demokraatliku Partei esimeest Selahattin Demirtaşi reetmises. Demirtaş oli visiidi ajal Venemaale mõistnud hukka Türgi relvajõudude tegevuse Venemaa hävituslennuki allatulistamisel 2015. aasta novembris. Venemaa kütusefirma Lukoil teatas, et on otsustanud maha müüa oma varad Leedus ja Lätis. Eestis asunud tanklaketi oli Lukoil ära müünud juba varem Eesti kütusefirmale AS Olerex. Bangladeshi põhjaosas Rajshahi linnas toimus palvuse ajal plahvatus, milles hukkus 1 ja sai vigastada vähemalt 12 inimest. Rünnaku alla sattunud mošee kuulub ahmadiyya muslimite kogukonnale. Bangladesh ja Venemaa allkirjastasid kokkuleppe kahe tuumaelektrijaama ehitamiseks Bangladeshi. Tehingu väärtuseks on 12,65 miljardit USA dollarit ja jaamad peaksid valmima aastatel 2022–2023. Gruusia president Giorgi Margvelašvili tegi uue valitsuse moodustamise ülesandeks senisele välisministrile Giorgi Kvirikašvilile. Hiina riiklik uudisteagentuur Xinhua teatas, et Hiina algatusel loodud Aasia Infrastruktuuri Investeeringute Pank on ametlikult asutatud ja peaks alustama tegevust 2016. aasta alguses. India peaminister Narendra Modi tegi tagasiteel visiidilt Venemaale ja Afganistani üllatusvisiidi Pakistani, kus kohtus peaminister Nawaz Sharifiga. India peaministrid ei olnud üle 10 aasta oma naaberriiki külastanud. Iraanis lõppes kandidaatide registreerimine veebruaris 2016 toimuvateks parlamendivalimisteks. Kokku registreeriti 12 000 kandidaati, mis on rekordiline kandidaatide arv alates 1979. aasta islamirevolutsioonist. Jordani Läänekaldal lasid Iisraeli piirivalvurid maha palestiinlasest naise, kes üritas neid väidetavalt oma sõiduautoga rammida. Ameerika Ühendriikides Texase osariigis Dallase lähistel hukkus piirkonda tabanud trombides esialgsetel andmetel 5, hiljem täpsustatud andmetel 8 inimest. Lisaks hukkus muudes linnades veel 3 inimest, kokku oli inimohvrite arv seega 11. Trombid lõhkusid ka kirikuhooneid ja autosid ning murdsid maha puid, samuti esines suuremaid ja väiksemaid elektrikatkestusi. Austria pealinna Viini politsei teatas, et Euroopa pealinnade politseiametkonnad on saanud "sõbralikult luureteenistuselt" infot, et jõulude ja uue aasta vahel on ühes või mitmes neist kavas toime panna terrorirünnakud. Seoses sellega teatas Viini politsei ühtlasi tugevdatud julgeolekumeetmete rakendamisest mainitud perioodil. Benini põhjaosas Djougou linnas tegi hädamaandumise helikopter, mille pardal oli riigi peaminister Lionel Zinsou. Peaminister vahejuhtumis vigastada ei saanud. Euroopa rändekriis: Tšehhi president Miloš Zeman nimetas oma jõululäkituses Euroopasse saabunud põgeniketulva "organiseeritud sissetungiks" ning leidis, et Lähis-Idast pärit noored mehed peaksid põgenemise asemel oma kodumaal Islamiriigi vastu võitlusse asuma. Guinea president Alpha Condé tegi uue valitsuse moodustamise ülesandeks Mamady Youlale. Iisraelis Jeruusalemmas üritas palestiinlane pussitada politseiametnikku, politseinikud lasid ründaja kohapeal maha. Ka Jordani Läänekaldal püüdis palestiinlane rammida autoga Iisraeli sõdureid ja lasti maha. Serbia politsei korraldas ulatusliku korruptsioonivastase reidi, mille käigus peeti kinni 80 inimest, teiste seas ka endine põllumajandusminister Slobodan Milosavljević. Hiina võttis vastu uue vastuolulise terrorismivastase seaduse, mis nõuab muuhulgas tehnoloogiafirmadelt abi osutamist andmete dekrüpteerimisel ja annab Hiina armeele volitused osaleda terrorismivastastes operatsioonides väljaspool Hiina territooriumi. Hiinas võeti ühtlasi vastu riigi esimene seadus, mis keelustab kõik koduvägivalla vormid. Seadus hõlmab kõiki erisoolisi paare, sõltumata sellest, kas nende kooselu on registreeritud või mitte, kuid ei laiene samasoolistele paaridele. Iraagi armee saavutas kontrolli äärmusliku islamiorganisatsiooni Islamiriik võimu all olnud Ar-Ramādī linna kesklinna piirkonna üle ja hõivas äärmuslaste viimase olulisema tugipunkti, kohaliku kubernerkonna valitsushoone. Jordani Läänekaldal ründasid ja haavasid kaks nugadega relvastatud palestiinlast Iisraeli sõdurit. Teised sündmuskohal viibinud sõdurid lasid ründajad kohapeal maha. Pakistani kaitsejõudude staabiülem Raheel Sharif oli ametlikul visiidil Afganistani pealinnas Kabulis, kus kohtus ka Afganistani presidendi Ashraf Ghaniga. Kohtumisel arutati peamiselt koostööd julgeoleku ja terrorismivastase võitluse valdkonnas. Afganistani pealinna Kabuli lennujaama lähistel asuva kooli juures toimunud enesetapurünnakus hukkus 1 ja sai vigastada 33 inimest. Vigastatute seas oli 18 last. Vastutuse rünnaku eest võttis äärmuslik islamiliikumine Ţālebān. Euroopa rändekriis: Taani peaminister Lars Løkke Rasmussen ütles Taani telekanalile TV2, et rändekriisi jätkudes tuleks avada ja asuda täpsustama 1951. aastal vastu võetud rahvusvahelist pagulasseisundi konventsiooni. Hispaanias teatas Hispaania Sotsialistlik Töölispartei, et välistab valitsuskoalitsiooni moodustamise iga erakonnaga, mis toetab Kataloonia iseseisvusreferendumit. Pärast viimaseid parlamendivalimisi on Hispaania parlamendis enamus vasakpoolsetel parteidel, millest Sotsialistlik Töölispartei on suurim. Iisraeli peaminister Binyamin Netanyahu võttis endale ka siseministri portfelli. Eelmine siseminister Silvan Shalom astus 24. detsembril ametist tagasi. Jaapani ja Lõuna-Korea välisministrid leppisid Seoulis toimunud kohtumisel kokku, et lahendavad lõplikult kahe riigi suhteid pingestanud nn lohutusnaiste ehk Teise maailmasõja aastatel Jaapani armee bordellides töötama sunnitud korea naiste küsimuse. Nigeeria põhjaosas Maiduguri ja Madagali linnades toimusid enesetaputerroristide korraldatud rünnakud, milles hukkus vähemalt 48 inimest ja sai vigastada veel üle 120 inimese. Ilmselt korraldas rünnakus äärmuslik islamirühmitus Boko Haram. Poola president Andrzej Duda allkirjastas seadusemuudatused, mis kohustavad konstitutsioonikohust enamiku otsuste puhul kaasama vähemalt kaks kolmandikku kohtu liikmetest. Seni oli otsuste langetamiseks vajalik kohtunike miinimumarv viis. Opositsiooni hinnangul on seadusemuudatuste eesmärk tagada valitsuse suurem kontroll kohtu tegevuse üle. Ugandas Entebbes algasid rahukõnelused Burundi valitsuse ja opositsiooni esindajate vahel. Rahvusvaheliste vaatlejate hinnangul on pinged kahe osapoole vahel viinud riigis kodusõja puhkemise ohuni. Eestis Tallinnas Kumu kunstimuuseumis andis kultuuriminister Indrek Saar üle kaks Eduard Viiralti nimelist stipendiumi kunstiüliõpilastele. Burkina Fasos astus ametisse president Roch Marc Christian Kaboré. Guinea peaministrina astus ametisse Mamady Youla. Iraagi peaminister Ḩaidar al-‘Ibādī külastas äärmusliku islamiorganisatsiooni Islamiriik käest vabastatud Ar-Ramādī linna. Põhja-Mariaanidel vannutati eelmisel päeval surnud kuberneri Eloy Inose asemel kuberneri kohusetäitjaks senine asekuberner Ralph Torres. Saudi Araabia pealinnas Ar-Riyāḑis kohtusid Saudi Araabia kuningas Salmān ibn ‘Abd al-‘Azīz Āl Sa‘ūd ja Türgi president Recep Tayyip Erdoğan. Kohtumisel lepiti kokku kahe riigi julgeolekualase koostöö tugevdamises, muuhulgas otsustati moodustada bilateraalne strateegilise koostöö nõukogu. Eestis kuulutas Harju Maakohus välja lennufirma Estonian Air pankrot. Belgia pealinna Brüsseli võimud tühistasid kõrgendatud terroriohu tõttu järgmiseks päevaks kavandatud aastavahetuse ilutulestiku. Sarnane otsus oli samadel põhjustel vastu võetud juba varem ka Prantsusmaa pealinnas Pariisis. Euroopa rändekriis: Saksamaa kohalik ajaleht Sächsische Zeitung teatas, et Saksamaal oli aasta jooksul arvele võetud 1,09 miljonit immigranti, mis oli enam-vähem vastavuses viimaste prognoosidega, kuid viis korda enam 2014. aastal arvele võetud immigrantidest. Gruusia parlament kinnitas häältega 86:28 ametisse peaminister Giorgi Kvirikašvili valitsuse. Võrreldes eelmise valitsusega vahetus vaid välisminister, kelleks Kvirikašvili asemel sai Mihheil Janelidze. Hispaanias esitati Kataloonia autonoomse piirkonna endisele presidendile Jordi Pujolile ametlik süüdistus rahapesus. Kesk-Aafrika Vabariigis toimusid parlamendi- ja presidendivalimised. Poola pealinna Varssavi lähistel suleti ja evakueeriti pommiähvarduse tõttu Varssavi-Modlini Masoovia lennujaam. Pommi ei leitud ja lennujaam avati mõned tunnid hiljem. Varssavi suuruselt teist lennujaama kasutab peamiselt odavlennufirma Ryanair. Rahvusvaheline Puhta ja Rakenduskeemia Liit teatas, et on avastatud neli perioodilisuse tabeli seitsmendas reas paiknevat elementi. Elemendid 113, 115, 117 ja 118 kannavad ajutiselt nimesid ununtrium, ununpentium, ununseptium ja ununoctium. Eesti päevaleht Postimees teatas, et sulgeb veebruaris 2016 ajalehe veebiportaalis anonüümse kommenteerimise võimaluse. 2016. aasta Ameerika Ühendriikide presidendivalimised: Vabariikliku Partei presidendikandidaadiks pürgiva Ben Carsoni valimiskampaaniast lahkusid tema kampaania mänedžer Benny Bennett ja veel 20 kampaaniameeskonna liiget. Peamiseks probleemiks olid kampaaniameeskonnas tekkinud sisevastuolud, aga ka Carsoni kahanev toetus ja meedias kampaaniale viimasel ajal osaks saanud negatiivne kajastus. Araabia Ühendemiraatides Dubais süttis põlema 63-korruseline hotell, kuid enamik inimesi õnnestus hotellist ja selle ümbrusest edukalt evakueerida. Nii sai vigastada vaid 14 inimest, kelle vigastused olid kerged. Iisraeli haridusministeerium teatas, et keelas keskkoolide kirjanduse programmis Dorit Rabinyani romaani "Borderlife" käsitlemise. Raamat räägib armastusloost juudi naise ja palestiinlasest mehe vahel ning ministeeriumi hinnangul võimendab see rahvuslikke pingeid. Iraani president Ḩasan Rūḩānī andis kaitseministrile korralduse laiendada riigi ballistiliste rakettide programmi, mis võib kaasa tuua Ameerika Ühendriikide uued majandussanktsioonid. Jordani Läänekaldal Nabluse linna lähistel lasid Iisraeli sõdurid maha palestiinlase, kes üritas neid autoga rammida. Üks Iisraeli sõdur sai rünnakus vigastada. Nicaraguas toimus 5,7-magnituudine maavärin, mille epitsenter asus 36,5 km sügavuses 92 km kaugusel Rivase linnast. Purustustest ja inimohvritest kohe pärast maavärinat teateid ei laekunud. Saksamaal sulges Baieri liidumaa politsei umbes kella 23 paiku kohaliku aja järgi Müncheni keskraudteejaama ja sellest 8 km kaugusel asuva Pasingi raudteejaama, sest Saksamaa julgeolekuametkonnad olid saanud sõbraliku välisriigi luureametkonnalt vihje äärmusliku islamiorganisatsiooni Islamiriik kavandatavate terrorirünnakute kohta. Rünnakuid ei toimunud ja jaamad taasavati mõned tunnid hiljem. Türgi suurimas linnas İstanbulis tühistati tugeva lumesaju tõttu linna mõlemast lennujaamast väljuvad ja sinna saabuvad sajad lennud. Lennupiirangud jäid ilmastikuolude tõttu kehtima ka järgmiseks päevaks. Eesti maaeluminister Urmas Kruuse vabastas alates 1. jaanuarist 2016 usalduse kaotamise tõttu ametist Veterinaar- ja Toiduameti peadirektori Ago Pärteli. Ametist vabastamine oli seotud eksitava info jagamisega seoses sigade Aafrika katku epideemiaga Eestis. Eelinfo (49. nädal) Vabariigi Valitsus (vaadatud 30.11.2015) Eelinfo (49. nädal)[alaline kõdulink] Välisministeerium (vaadatud 2.12.2015) Two Palestinian assailants shot dead in West Bank stabbing attempts: Israel Reuters, 1.12.2015 (vaadatud 1.12.2015) Poola president andis seimile üle pensioniea alandamise seaduseelnõu ERR Uudised, 1.12.2015 (vaadatud 2.12.2015) German cabinet backs plans to join military campaign against IS in Syria Reuters, 1.12.2015 (vaadatud 1.12.2015) Istanbuli metroos toimunud plahvatuses on vigastada saanud viis inimest ERR Uudised, 1.12.2015 (vaadatud 2.12.2015) President Ilves kõneleb Londonis Euroopa julgeolekust ja digiarengust Vabariigi Presidendi Kantselei, 1.12.2015 (vaadatud 6.12.2015) SuperBus avas piletimüügi ERR Uudised, 1.12.2015 (vaadatud 2.12.2015) Tartu ülikooli Rahvusmõtte auhinna sai Arvo Valton ERR Kultuur, 1.12.2015 (vaadatud 2.12.2015) Eesti Õdede Liidu uueks presidendiks valiti Tiina Teder ERR Uudised, 1.12.2015 (vaadatud 2.12.2015) Couple identified as suspects in California mass shooting Reuters, 2.12.2015 (vaadatud 3.12.2015) Islamic State says California mass killers were their followers Reuters, 5.12.2015 (vaadatud 6.12.2015) Montenegro kutsuti NATO-ga liituma ERR Uudised, 2.12.2015 (vaadatud 2.12.2015) Brazil's Congress opens impeachment proceedings against president Reuters, 2.12.2015 (vaadatud 3.12.2015) Stranded migrants clash with police on Greek-Macedonian border Reuters, 2.12.2015 (vaadatud 3.12.2015) Slovakia files lawsuit against EU quotas to redistribute migrants Reuters, 2.12.2015 (vaadatud 3.12.2015) Spanish court blocks Catalan independence drive Reuters, 2.12.2015 (vaadatud 3.12.2015) December 2015 Rulers.org (vaadatud 3.12.2015) British bombers make first air strikes on Syria after UK parliament vote Reuters, 3.12.2015 (vaadatud 3.12.2015) Attack, clashes kill four, injure 10 in Turkey's southeast Reuters, 2.12.2015 (vaadatud 3.12.2015) Allar Tankler lahkub Eesti Ekspressi peatoimetaja ametikohalt ja kolib Luksemburgi ERR Uudised, 2.12.2015 (vaadatud 2.12.2015) Aadu Luukase missioonipreemia pälvis Arne Mikk ERR Kultuur, 2.12.2015 (vaadatud 3.12.2015) Baeri medali sai Richard Villems ERR Novaator, 2.12.2015 (vaadatud 3.12.2015) Sihtasutuse Kultuurileht nõukogu uus esimees on Mart Meri ERR Kultuur, 2.12.2015 (vaadatud 9.12.2015) Kerry says peace 'within reach' on Cyprus Reuters, 3.12.2015 (vaadatud 4.12.2015) Senate votes to gut Obamacare in symbolic vote[alaline kõdulink] Reuters, 3.12.2015 (vaadatud 4.12.2015) Turkey agrees with Azerbaijan to accelerate gas project: Davutoglu Reuters, 3.12.2015 (vaadatud 4.12.2015) Migrant dies on Greek-Macedonian border as Greece seeks to end standoff Reuters, 3.12.2015 (vaadatud 4.12.2015) Läti seim nõustus 80 miljoni eurose laenuga Air Balticule ERR Uudised, 3.12.2015 (vaadatud 4.12.2015) Seychelles presidential race heads into second round Reuters, 6.12.2015 (vaadatud 6.12.2015) Russia's Lavrov says heard nothing new in meeting with Turks Reuters, 3.12.2015 (vaadatud 4.12.2015) British bombers make first air strikes on Syria after UK parliament vote Reuters, 3.12.2015 (vaadatud 3.12.2015) Putini sõnul Türgi paljalt tomatitega ei pääse ERR Uudised, 3.12.2015 (vaadatud 4.12.2015) Valitsus pikendab politseimissiooni Sloveenias ERR Uudised, 3.12.2015 (vaadatud 4.12.2015) Rahandusministeeriumi kantslerina jätkab Tali ERR Uudised, 3.12.2015 (vaadatud 4.12.2015) Narva linnapeaks valiti Tarmo Tammiste ERR Uudised, 3.12.2015 (vaadatud 4.12.2015) Molotov explosive kills 16 people at Cairo restaurant: security officials[alaline kõdulink] Reuters, 4.12.2015 (vaadatud 4.12.2015) Saakašvililt võeti Gruusia kodakondsus ERR Uudised, 4.12.2015 (vaadatud 4.12.2015) China's Xi pledges $60 billion for development in Africa[alaline kõdulink] Reuters, 4.12.2015 (vaadatud 4.12.2015) German parliament approves military campaign against Islamic State in Syria Reuters, 4.12.2015 (vaadatud 4.12.2015) Peterburis tulistati politseiautot, hukkus üks politseinik ERR Uudised, 4.12.2015 (vaadatud 4.12.2015) Selgusid Eesti arhitektuurivaldkonna aastapreemiate laureaadid ERR Kultuur, 4.12.2015 (vaadatud 5.12.2015) One worker killed, 30 missing after Azeri oil rig fire: government Reuters, 5.12.2015 (vaadatud 6.12.2015) Azerbaijan says 29 missing after oil platform fire feared dead Reuters, 6.12.2015 (vaadatud 7.12.2015) Iraq summons Turkey's ambassador over deployment in northern Iraq Reuters, 5.12.2015 (vaadatud 6.12.2015) Rival Libyan lawmakers sign proposal for peace deal Reuters, 6.12.2015 (vaadatud 7.12.2015) South Korea activists protest labor policies, call for Park's apology Reuters, 5.12.2015 (vaadatud 6.12.2015) Slovak PM Fico pledges security, welfare to secure third term in office Reuters, 5.12.2015 (vaadatud 6.12.2015) Knife attacker slashes man in London metro 'terror incident' Reuters, 5.12.2015 (vaadatud 6.12.2015) Chad says suicide blasts kill at least 15 in Lake Chad Reuters, 5.12.2015 (vaadatud 6.12.2015) Armenia votes on curbing president's power, boosting PM Reuters, 6.12.2015 (vaadatud 7.12.2015) Exclusive: Burkina charges former coup leader over murder of Sankara Reuters, 6.12.2015 (vaadatud 7.12.2015) Yemen's Aden governor killed in suicide car bombing: sources Reuters, 6.12.2015 (vaadatud 6.12.2015) Clashes erupt in Athens on anniversary of student's killing by police Reuters, 6.12.2015 (vaadatud 7.12.2015) Eelinfo (50. nädal) Vabariigi Valitsus (vaadatud 7.12.2015) Israel's Netanyahu names security aide as new Mossad spy agency chief Reuters, 7.12.2015 (vaadatud 8.12.2015) Warehouse blaze sweeps through slum in India's Mumbai Reuters, 7.12.2015 (vaadatud 8.12.2015) Palestinian stabs Israeli in West Bank, shot dead: Israeli police Reuters, 7.12.2015 (vaadatud 8.12.2015) NATO says won't send ground troops to fight IS: report Reuters, 7.12.2015 (vaadatud 7.12.2015) Strong 7.2 quake strikes in Tajikistan, felt in New Delhi Reuters, 7.12.2015 (vaadatud 7.12.2015) No explosives found on German plane grounded in Budapest Reuters, 7.12.2015 (vaadatud 8.12.2015) Small blast in central Moscow injures three: agencies Reuters, 7.12.2015 (vaadatud 8.12.2015) President Ilves kihlus lätlanna Ieva Kupcega ERR Menu, 7.12.2015 (vaadatud 8.12.2015) House passes bill to tighten visa waiver program Reuters, 8.12.2015 (vaadatud 9.12.2015) Austria hakkas ehitama piirile Sloveeniaga traataeda ERR Uudised, 8.12.2015 (vaadatud 8.12.2015) Kohus määras Pistoriusele kautsjoni ERR Uudised, 8.12.2015 (vaadatud 8.12.2015) Afghanistan conference opens, hopes for peace talks slim Reuters, 8.12.2015 (vaadatud 8.12.2015) Turkey halts troop deployment to Iraq but will not withdraw: formin Reuters, 8.12.2015 (vaadatud 8.12.2015) Eesti riigipeale andsid usalduskirjad Ameerika Ühendriikide ning Bosnia ja Hertsegoviina suursaadikud Vabariigi Presidendi Kantselei, 8.12.2015 (vaadatud 8.12.2015) Esimese Ants Orase kriitikapreemia pälvis Johanna Ross ERR Kultuur, 8.12.2015 (vaadatud 8.12.2015) Viis palgalist kirjanikku on selgunud ERR Kultuur, 8.12.2015 (vaadatud 8.12.2015) Dozens killed, wounded in Taliban attack on Afghan airport Reuters, 9.12.2015 (vaadatud 9.12.2015) Angela Merkel: The Choice Time, 9.12.2015 (vaadatud 9.12.2015) Merkel Becomes Fourth Woman Since 1927 to be Named Person of the Year Time, 9.12.2015 (vaadatud 9.12.2015) Brazil's top court suspends impeachment of Rousseff Reuters, 9.12.2015 (vaadatud 9.12.2015) German cabinet approves identity card for refugees Reuters, 9.12.2015 (vaadatud 9.12.2015) Palestinian shot dead after wounding two Israelis in West Bank stabbing: army Reuters, 9.12.2015 (vaadatud 9.12.2015) Poland's top court rejects key amendment in blow to ruling party Reuters, 9.12.2015 (vaadatud 9.12.2015) Tajik lower house votes to declare President Rakhmon 'Leader of Nation' Reuters, 9.12.2015 (vaadatud 9.12.2015) Turkish PM accuses Russia of 'ethnic cleansing' in Syria Reuters, 9.12.2015 (vaadatud 9.12.2015) Riigikogu võttis vastu 2016. aasta riigieelarve ERR Uudised, 9.12.2015 (vaadatud 10.12.2015) Medical helicopter crashes in California, killing four Reuters, 10.12.2015 (vaadatud 11.12.2015) Australian police charge five over plot to attack government buildings Reuters, 10.12.2015 (vaadatud 11.12.2015) Bangladesh lifts ban on Facebook Reuters, 10.12.2015 (vaadatud 11.12.2015) Bosnian Serbs to halt cooperation with national police and court Reuters, 10.12.2015 (vaadatud 11.12.2015) Panama electoral court strips ex-president of immunity Reuters, 10.12.2015 (vaadatud 11.12.2015) North Korean leader Kim's H-bomb claim draws skepticism Reuters, 10.12.2015 (vaadatud 11.12.2015) Nobel Peace Prize laureates call for fight against terrorism, Palestine solution Reuters, 10.12.2015 (vaadatud 11.12.2015) Tallinna parkimistasud jäid tõstmata, sest Meelis Pai magas hääletuse maha ERR Uudised, 11.12.2015 (vaadatud 11.12.2015) Afghan forces end siege at Spanish embassy in Kabul Reuters, 12.12.2015 (vaadatud 12.12.2015) Dow, DuPont set $130 billion megamerger, could spark more deals Reuters, 11.12.2015 (vaadatud 12.12.2015) Burundi military sites attacked, 12 insurgents killed Reuters, 11.12.2015 (vaadatud 11.12.2015) Death toll from day of clashes in Burundi capital rises to nearly 90 Reuters, 12.12.2015 (vaadatud 13.12.2015) Gambia president declares country am Islamic republic Reuters, 12.12.2015 (vaadatud 11.12.2015) India, Japan close in on military pacts as Abe visits Reuters, 11.12.2015 (vaadatud 11.12.2015) Palestinian driver rams Israeli soldiers in West Bank, shot dead Reuters, 11.12.2015 (vaadatud 11.12.2015) Turkey issues arrest warrant for dozens linked to Erdogan foe Reuters, 11.12.2015 (vaadatud 11.12.2015) Ukraine lawmaker manhandles PM Yatseniuk in rowdy parliament scenes Reuters, 11.12.2015 (vaadatud 11.12.2015) Aasta muusik 2015 on Tõnu Kõrvits ERR Kultuur, 10.12.2015 (vaadatud 10.12.2015) Otseülekanne homme: Paabeli Raamatukogus keskendutakse aja vaimu väljendusele kirjanduses ERR Kultuur, 10.12.2015 (vaadatud 10.12.2015) Riigikohus jättis Neinar Seli süüdi ERR Uudised, 11.12.2015 (vaadatud 11.12.2015) Rõivas: Seli jätkamine olümpiakomitees kahjustaks Eesti spordi mainet ERR Uudised, 11.12.2015 (vaadatud 11.12.2015) Thousands of Iraqis in Baghdad, Basra protest Turkish deployment in north Reuters, 12.12.2015 (vaadatud 13.12.2015) North, South Korea high-level talks end without agreement, further meeting: media Reuters, 12.12.2015 (vaadatud 12.12.2015) Thousands march against Polish government as constitutional spat drags on Reuters, 12.12.2015 (vaadatud 13.12.2015) With landmark climate accord, world marks turn from fossil fuels Reuters, 12.12.2015 (vaadatud 13.12.2015) The 28th European Film Awards 2015: Winners European Film Academy, 12.12.2015 (vaadatud 13.12.2015) Saudi Arabian women vote for first time in local elections Reuters, 12.12.2015 (vaadatud 12.12.2015) First women elected to Saudi local councils Reuters, 13.12.2015 (vaadatud 14.12.2015) Soomes sai kahe bussi kokkupõrkes vigastada 11 inimest ERR Uudised, 12.12.2015 (vaadatud 13.12.2015) Blasts near hospital in Syria's Homs city kill 16 Reuters, 12.12.2015 (vaadatud 13.12.2015) Voroneži oblasti psühhiaatriaasutuse põlengus hukkus vähemalt 22 inimest ERR Uudised, 13.12.2015 (vaadatud 13.12.2015) Kaitseväe juhataja avas mälestusbüsti Briti admiralile ERR Uudised, 12.12.2015 (vaadatud 13.12.2015) Brazilians take to streets to demand Rousseff's impeachment Reuters, 13.12.2015 (vaadatud 14.12.2015) Russia warns Turkey over Aegean warship incident Reuters, 13.12.2015 (vaadatud 14.12.2015) Central African Republic voters brave violence in crucial referendum Reuters, 13.12.2015 (vaadatud 14.12.2015) Death toll in northwest Pakistan blast rises to 24 Reuters, 13.12.2015 (vaadatud 14.12.2015) Thousands rally to support Polish government after opposition protest Reuters, 13.12.2015 (vaadatud 14.12.2015) French far-right fails to win any regions in upset for Le Pen Reuters, 13.12.2015 (vaadatud 14.12.2015) Leipzigis sai kokkupõrgetes vasakäärmuslastega vigastada ligi 70 korrakaitsjat ERR Uudised, 13.12.2015 (vaadatud 14.12.2015) Peapiiskop Viilma kuulutas Jõgeval välja üleriigilise jõulurahu ERR Uudised, 13.12.2015 (vaadatud 14.12.2015) Eelinfo (51. nädal) Vabariigi Valitsus (vaadatud 14.12.2015) Mikk Üleojale anti üle Gustav Ernesaksa koorimuusika peastipendium ERR Kultuur, 13.12.2015 (vaadatud 14.12.2015) Argentina bus crash leaves 43 border patrol officers dead Reuters, 14.12.2015 (vaadatud 15.12.2015) Burundi starts trial of May coup plotters, days after fighting Reuters, 14.12.2015 (vaadatud 15.12.2015) Colombia, rebels to sign pact on reparations for war victims Reuters, 14.12.2015 (vaadatud 15.12.2015) Palestinian motorist rams Jerusalem pedestrians, shot dead Reuters, 14.12.2015 (vaadatud 15.12.2015) Central African rebel leader declares autonomous republic Reuters, 15.12.2015 (vaadatud 15.12.2015) Turkish troops leave Iraqi camp after Baghdad orders them out: sources Reuters, 14.12.2015 (vaadatud 15.12.2015) Peaminister Rõivas Leedus: energia- ja transpordiühendused on osa julgeolekust Vabariigi Valitsus, 14.12.2015 (vaadatud 14.12.2015) Siim Kallas valiti Aasta Liberaaliks 2015 Postimees, 14.12.2015 (vaadatud 15.12.2015) Stage set for final GOP debate of 2015 CNN Politics, 14.12.2015 (vaadatud 16.12.2015) Kerry arrives in Moscow to explore Syria peace process in Kremlin talks Reuters, 15.12.2015 (vaadatud 15.12.2015) Brazilian police raid homes of parliament speaker Cunha, tourism minister Reuters, 15.12.2015 (vaadatud 15.12.2015) Euroopa Komisjon avalikustas ühist piirivalvet puudutava ettepaneku ERR Uudised, 15.12.2015 (vaadatud 15.12.2015) SMFG agrees to buy GE's Japan leasing business for $4.8 billion Reuters, 15.12.2015 (vaadatud 15.12.2015) Yemen's foes agree prisoner swap, trade accusations over ceasefire Reuters, 16.12.2015 (vaadatud 16.12.2015) Pope urges review of migration laws to help refugees Reuters, 15.12.2015 (vaadatud 15.12.2015) Saksa õhujõud osalesid esmakordselt ISIS-e vastases rünnakus ERR Uudised, 16.12.2015 (vaadatud 16.12.2015) Saudi Arabia announces 34-state Islamic military alliance against terrorism Reuters, 15.12.2015 (vaadatud 15.12.2015) Putin signs law allowing Russia to overturn rulings of international rights courts Reuters, 15.12.2015 (vaadatud 15.12.2015) Uus e-tervise strateegia sai valitsuselt heakskiidu ERR Uudised, 15.12.2015 (vaadatud 15.12.2015) Selgusid kirjandusvõistluse Bestseller võitjad ERR Kultuur, 15.12.2015 (vaadatud 15.12.2015) U.S. defense chief, on visit to Baghdad, seeks to step up IS fight Reuters, 16.12.2015 (vaadatud 16.12.2015) Fed raises interest rates, citing ongoing U.S. recovery Reuters, 16.12.2015 (vaadatud 17.12.2015) Obama administration authorizes $1.83 billion arms sale to Taiwan Reuters, 16.12.2015 (vaadatud 17.12.2015) Rare tornado rips through Sydney, damaging beachside suburbs Reuters, 17.12.2015 (vaadatud 17.12.2015) Brazil judge drops objection to Rousseff impeachment proceedings Reuters, 16.12.2015 (vaadatud 17.12.2015) North Korea sentences Canadian pastor to hard labor for life Reuters, 16.12.2015 (vaadatud 17.12.2015) Singapore Strait collision sinks freighter; six crew still missing Reuters, 17.12.2015 (vaadatud 17.12.2015) Umbusaldushääletus Soome valitsuse vastu kukkus läbi ERR Uudised, 16.12.2015 (vaadatud 17.12.2015) Mustvee ekslinnapea mõisteti tingimisi vangi ERR Uudised, 16.12.2015 (vaadatud 16.12.2015) Risto Teinonen saadeti Eestist välja ERR Uudised, 21.12.2015 (vaadatud 23.12.2015) Viis palgalist kunstnikku on selgunud ERR Kultuur, 16.12.2015 (vaadatud 17.12.2015) Turing CEO Martin Shkreli arrested for securities fraud Reuters, 17.12.2015 (vaadatud 17.12.2015) United States, Cuba to resume scheduled commercial airline service Reuters, 17.12.2015 (vaadatud 17.12.2015) Libyan factions sign U.N. deal to form unity government Reuters, 17.12.2015 (vaadatud 17.12.2015) ERR Moskvas: Putini pressikonverentsil olid Ukraina asemel fookuses Süüria ja Türgi ERR Uudised, 17.12.2015 (vaadatud 17.12.2015) Noorte müürseppade karika võitis Viljandi kutseõpilane Ralf Raaga ERR Uudised, 17.12.2015 (vaadatud 17.12.2015) Tallinna linnavolikogu otsustas parkimistasude muutmise ning võttis vastu 2016. aasta eelarve Delfi, 17.12.2015 (vaadatud 19.12.2015) Toetuskontsert ja -marss EMTA saali ehituseks ERR Kultuur, 17.12.2015 (vaadatud 17.12.2015) Üliõpilaste teadustööde riikliku konkursi 2015. aasta parimad on selgunud Eesti Teadusagentuur, 17.12.2015 (vaadatud 17.12.2015) Chicago protesters call for mayor to step down over police brutality Reuters, 18.12.2015 (vaadatud 19.12.2015) Six wounded in blasts at mosque in Bangladesh naval base Reuters, 18.12.2015 (vaadatud 19.12.2015) Tusk: uued energiaprojektid peavad vastama energialiidu põhimõtetele ERR Uudised, 18.12.2015 (vaadatud 19.12.2015) Euroopa Komisjon soovitas Ukraina ja Gruusia suhtes viisavabaduse kehtestada ERR Uudised, 18.12.2015 (vaadatud 19.12.2015) Israeli troops kill three Palestinians in West Bank, Gaza clashes Reuters, 18.12.2015 (vaadatud 19.12.2015) Rwandas toimub presidendi ametiaja pikendamist puudutav referendum ERR Uudised, 18.12.2015 (vaadatud 19.12.2015) Mother Teresa of Calcutta to be made a saint Reuters, 18.12.2015 (vaadatud 19.12.2015) U.N. endorses Syria peace plan in rare show of unity among big powers Reuters, 18.12.2015 (vaadatud 19.12.2015) Toobal hakkab Keskerakonna peasekretärina saama 3500 eurot kuus Delfi, 18.12.2015 (vaadatud 19.12.2015) Paraolümpiakomitee valis lõppeva aasta parimad sportlased ja treeneri ERR Sport, 18.12.2015 (vaadatud 16.12.2015) Kuldmikrofoni pälvis Reet Linna: see on meie maailma Kuldgloobus ERR Menu, 18.12.2015 (vaadatud 19.12.2015) Israel's vice premier resigns amid harassment allegations Reuters, 21.12.2015 (vaadatud 23.12.2015) Saksamaal lõppes tulistamine kolme inimese surmaga ERR Uudised, 21.12.2015 (vaadatud 23.12.2015) Sloveenias hääletatakse referendumil samasooliste paaride pereõiguste üle ERR Uudised, 20.12.2015 (vaadatud 20.12.2015) Slovenia rejects same-sex marriage by large margin in referendum CNN, 21.12.2015 (vaadatud 23.12.2015) Turkish police fire tear gas on Istanbul protest against southeast operations Reuters, 20.12.2015 (vaadatud 23.12.2015) Volgogradis plahvatanud kortermaja varemetes jätkuvad päästetööd ERR Uudised, 21.12.2015 (vaadatud 23.12.2015) Kregor Zirk purustas 36 aastat püsinud Eesti rekordi ERR Uudised, 20.12.2015 (vaadatud 20.12.2015) Lindsey Graham ei pürgi enam USA presidendiks ERR Uudised, 21.12.2015 (vaadatud 23.12.2015) Afganistanis hukkus suitsiidirünnakus 6 NATO sõdurit ERR Uudised, 21.12.2015 (vaadatud 23.12.2015) Burkina issues warrant for ex-leader Compaore over Sankara murder Reuters, 21.12.2015 (vaadatud 23.12.2015) Ametlik: Euroopa Liit pikendas Venemaa-vastaseid sanktsioone 6 kuu võrra ERR Uudised, 21.12.2015 (vaadatud 23.12.2015) Mali government declares 10-day state of emergency Reuters, 21.12.2015 (vaadatud 23.12.2015) Raudteefirma teatas, et lõpetab rongiliikluse Rootsi ja Taani vahel ERR Uudised, 21.12.2015 (vaadatud 23.12.2015) Aasta arstiks valiti Savisaart opereerinud Peep Talving ERR Uudised, 21.12.2015 (vaadatud 23.12.2015) William Graham, SpaceX returns to flight with OG2, nails historic core return. Nasaspaceflight.com, 21.12.2015 (vaadatud 23.12.2015) USA pikendas Venemaa vastaste sanktsioonide nimekirja ERR Uudised, 22.12.2015 (vaadatud 23.12.2015) Bosnian police arrest 11 over Islamic State links Reuters, 22.12.2015 (vaadatud 23.12.2015) EU gets one million migrants in 2015, smugglers seen making $1 billion Reuters, 22.12.2015 (vaadatud 23.12.2015) India lowers crime trial age to 16 after Delhi gang rape furore Reuters, 22.12.2015 (vaadatud 23.12.2015) Aircraft crashes in Delhi's Dwarka, 10 dead Reuters, 22.12.2015 (vaadatud 23.12.2015) Iraqi troops storm into center of Islamic State-held Ramadi Reuters, 22.12.2015 (vaadatud 23.12.2015) Greece allows civil partnership for same-sex couples Reuters, 22.12.2015 (vaadatud 23.12.2015) Prantsusmaa võimud hoidsid ära terrorirünnaku ERR Uudised, 22.12.2015 (vaadatud 23.12.2015) Two Israelis, two Palestinian attackers killed in Jerusalem Reuters, 23.12.2015 (vaadatud 24.12.2015) Reliance signs pact with Russian arms firm as Modi visits Moscow Reuters, 23.12.2015 (vaadatud 24.12.2015) Boko Haram militants in Niger kill five as regional attacks mount Reuters, 23.12.2015 (vaadatud 23.12.2015) Poland's Walesa calls for early election, sees democracy at risk Reuters, 23.12.2015 (vaadatud 23.12.2015) Slovenia nominates its ex-president Turk as candidate for U.N. secretary Reuters, 23.12.2015 (vaadatud 24.12.2015) Somali government bans Christmas celebrations Reuters, 23.12.2015 (vaadatud 24.12.2015) Thai junta reaffirms will hand back power in 2017, entering second phase of reforms Reuters, 23.12.2015 (vaadatud 23.12.2015) Blast kills one at Istanbul airport, investigation launched Reuters, 23.12.2015 (vaadatud 23.12.2015) Russian court orders arrest of Mikhail Khodorkovsky over contract killing Reuters, 23.12.2015 (vaadatud 23.12.2015) Russia issues Crimea banknote in move likely to irk Ukraine Reuters, 23.12.2015 (vaadatud 23.12.2015) Venezuela's outgoing Congress names 13 Supreme Court justices Reuters, 23.12.2015 (vaadatud 24.12.2015) Kaitsepoliitika asekantsleriks saab Miko Haljas ERR Uudised, 23.12.2015 (vaadatud 23.12.2015) Aasta parimaks seeniorsportlaseks valiti seitsmenda MM-tiitli võitnud maadleja ERR Sport, 23.12.2015 (vaadatud 23.12.2015) Bulgarian politician dumped for backing Turkey over downing of Russian plane Reuters, 24.12.2015 (vaadatud 25.12.2015) Guinea President Conde pardons 171, including opposition figuure Reuters, 24.12.2015 (vaadatud 25.12.2015) Israeli forces kill four Palestinian assailants in West Bank Reuters, 24.12.2015 (vaadatud 25.12.2015) Central African Republic postpones key elections for three days Reuters, 24.12.2015 (vaadatud 25.12.2015) 'Tens' killed in Nigeria Christmas Eve gas plant explosion: presidency Reuters, 25.12.2015 (vaadatud 26.12.2015) Fire sweeps through Saudi hospital, at least 24 dead Reuters, 24.12.2015 (vaadatud 25.12.2015) Turkish PM accuses pro-Kurdish party head of treason over Russia comments Reuters,24.12.2015 (vaadatud 25.12.2015) Lukoil müüb ka Lätis ja Leedus asuvad varad ERR Uudised, 24.12.2015 (vaadatud 25.12.2015) Bomb attack on Bangladesh mosque kills one, wounds dozen Reuters, 25.12.2015 (vaadatud 25.12.2015) Bangladesh signs $12.65 billion deal with Russia for nuclear power plants Reuters, 25.12.2015 (vaadatud 26.12.2015) China says AIIB up and running early in the new year Reuters, 25.12.2015 (vaadatud 25.12.2015) Indian PM Modi makes surprise visit to Pakistan Reuters, 25.12.2015 (vaadatud 25.12.2015) Record 12,000 candidates register for Iran's February election Reuters, 26.12.2015 (vaadatud 26.12.2015) Israeli police say they killed Palestinian attempting ramming attack Reuters, 25.12.2015 (vaadatud 26.12.2015) Texas tornadoes: 'Eight killed' in Dallas suburbs BBC News, 27.12.2015 (vaadatud 27.12.2015) Tornaado on tapnud Texases 11 inimest ERR Uudised, 27.12.2015 (vaadatud 29.12.2015) Austrian police say European capitals have been warned of possible attack Reuters, 26.12.2015 (vaadatud 27.12.2015) Benin prime minister unharmed after helicopter crash-landing Reuters, 26.12.2015 (vaadatud 27.12.2015) Tšehhi president nimetas põgeniketulva organiseeritud sissetungiks Postimees, 26.12.2015 (vaadatud 27.12.2015) Israeli officers shoot dead a knife-wielding Palestinian: police Reuters, 26.12.2015 (vaadatud 26.12.2015) Israeli forces say shoot dead two Palestinian assailants Reuters, 26.12.2015 (vaadatud 27.12.2015) Serbia arrests 80 in anti-corruption sweep, including ex-minister Reuters, 26.12.2015 (vaadatud 27.12.2015) China passes controversial counter-terrorism law Reuters, 28.12.2015 (vaadatud 29.12.2015) China passes first domestic violence law, gay couples excluded Reuters, 27.12.2015 (vaadatud 29.12.2015) Iraagi armee teatel vallutati Ramadi valitsushoone ISIS-e käest tagasi ERR Uudised, 27.12.2015 (vaadatud 29.12.2015) Two Palestinians shot dead after stabbing Israeli soldier: army Reuters, 27.12.2015 (vaadatud 29.12.2015) Pakistan army chief visits Kabul as peace diplomacy builds Reuters, 27.12.2015 (vaadatud 29.12.2015) One killed, 33 wounded in Kabul suicide attack Reuters, 28.12.2015 (vaadatud 29.12.2015) Taani peaminister: ÜRO pagulaskonventsioon tuleks uuesti läbi vaadata ERR Uudised, 28.12.2015 (vaadatud 29.12.2015) Spain's Socialists reject coalition deal with any party urging Catalan referendum Reuters, 28.12.2015 (vaadatud 29.12.2015) South Korea, Japan agree to irreversibly end 'comfort women' row Reuters, 28.12.2015 (vaadatud 29.12.2015) At least 48 killed in bombings in north Nigeria Reuters, 28.12.2015 (vaadatud 29.12.2015) Poland's president signs disputed amendment to top court powers Reuters, 28.12.2015 (vaadatud 28.12.2015) Burundi peace talks start amid divisions, protests Reuters, 28.12.2015 (vaadatud 29.12.2015) Eelinfo (53. nädal) Vabariigi Valitsus (vaadatud 31.12.2015) Iraagi peaminister külastas vabastatud Ramadit ERR Uudised, 29.12.2015 (vaadatud 1.01.2016) Saudi Araabia ja Türgi tugevdavad sõjalist ja majandusalast koostööd ERR Uudised, 29.12.2015 (vaadatud 1.01.2016) Postimees Brussels New Year fireworks canceled over attack fears Reuters, 30.12.2015 (vaadatud 1.01.2016) Paris aims for subdued New Year celebrations after November attacks Reuters, 30.12.2015 (vaadatud 1.01.2016) More than one million migrants registered in Germany in 2015: newspaper Reuters, 30.12.2015 (vaadatud 1.01.2016) Catalonia's Pujol charged with money laundering for hiding fortune Reuters, 30.12.2015 (vaadatud 1.01.2016) Warsaw's Modlin airport reopens after hoax bomb threat Reuters, 30.12.2015 (vaadatud 1.01.2016) ERR: Perioodilisustabeli viimane rida täitub elementidega (vaadatud 4.1.16) BBC: Chemistry: Four elements added to periodic table (vaadatud 6.1.16) Postimehes kommenteerimiseks peavad kasutajad end peagi registreerima ERR Uudised, 30.12.2015 (vaadatud 1.01.2016) Republican Ben Carson's campaign manager, 20 staff quit Reuters, 31.12.2015 (vaadatud 1.01.2016) Blaze hits Dubai skyscraper, New Year's fireworks proceed nearby Reuters, 31.12.2015 (vaadatud 1.01.2016) Israel bars novel about Jewish-Arab love affair from school curriculum Reuters, 31.12.2015 (vaadatud 1.01.2016) Rouhani expands Iran's missile program despite U.S. sanctions threat Reuters, 31.12.2015 (vaadatud 1.01.2016) Palestinian shot dead after ramming car into Israeli troops: army Reuters, 31.12.2015 (vaadatud 1.01.2016) Magnitude 5.7 earthquake hits off Nicaragua, no damages reported Reuters, 31.12.2015 (vaadatud 1.01.2016) Germany shuts Munich train stations after tip IS planned attack Reuters, 31.12.2015 (vaadatud 1.01.2016) Hundreds of flights canceled as Istanbul hit by heavy snow Reuters, 31.12.2015 (vaadatud 1.01.2016) Kruuse vabastas VTA peadirektori Ago Pärteli usalduse kaotuse tõttu ametist ERR Uudised, 31.12.2015 (vaadatud 1.01.2016)